"Дўстлик" ва "Меҳнат шуҳрати" орденлари соҳибаси, "Олтин қалам" Миллий мукофоти совриндори, Ўзбекистон Ёзувчилар уюшмаси аъзоси, сайтимизнинг "Аудио китоб" бўлими муҳаррири, бетакрор шоира - Зулфия Мўминовани таваллуд топган куни билан чин юракдан муборакбод этамиз!\nЗулфия Мўминовага соғлик, узоқ умр, ижодий ва ижобий парвозлар, дунёдаги жамики энг юксак истакларимизни тилаб қоламиз!!!\nМаълумот учун: Зулфия Мўминова1959 йил, 15 июлда Самарқанд вилояти Нарпай туманда туғилган. Тумандаги 9-ўрта мактабни тугатиб, Каттақўрғон шаҳридаги педагогика билим юртига ўқишга кирган ва 1980 йили билим юртини имтиёзли диплом билан якунлаб,ЎзМУнинг филология факулътетига ўқишга кирган. ЎзМУ нинг иккинчи курсидаёқ, унинг шеърлари ОАВда ёритила бошлади. 1983 йилда унинг Ўзбекистон Халқ шоири Зулфияхоним билан танишиши ҳаётида улкан бурилиш ясади. Ўша йили “ Дўстлик” санъат саройида ўтган, Осиё ва Африка ёзувчиларининг йирик анжуманида Зулфия Мўминова “Тинчлик учун овоз бераман” шеърини ўқиди. Шеър тугагач, устоз Зулфияхоним қўлларидаги бир даста гулни шогирди Зулфия Мўминовага тутқазди. Устознинг бу бағри кенглиги ёш Зулфияни бир умрга илҳомлантирди.У Зулфияхоним мактабини ўтади.\n2017 йил АҚШнинг “Амазон”нашриётида”Аёлни енгиб бўлмайди” номли тўплами чоп этилди. Шу йили унинг болалар учун ёзган “Тадбиркор типратиканча” номли шеърий тўплами Канадада чоп этилди.\n2008 йил мусақиллик арафасида ўтказиладиган”Энг улуғ,энг азиз” кўрик танловиниг Тошкент шаҳар босқичи биринчи ўрин соҳиби. 2017 йил шу кўрик-танловнинг республика босқичи биринчи ўрин соҳиби. 2018 йилда “Инсоният бахтига бағишланган нутқ”( Президентимизнинг БМТнинг 72 сессиясидасўзлаган нутқидан сўнг), “Сиз қачон уйғонасиз?” “Хорлик ғафлатдадир”, “Китоб карвонининг қўнғироғи”, “Шийпонда ёзилган эссе” (Ўзбекистонда хизмат кўрсатган қишлоқ-хўжалиги ходими Лола Муротова ҳақида), “Юрагида анор гуллаган аёл”, “Фарғона анори” агрофирмаси раҳбари Мастура Сайфуддинова ҳақида) ҳужжатли лиро-эпик қисса, “Сурхоннинг тадбиркор ўғлони”(Сурхондарёлик кўп тармоқли тадбиркор “Сурхон саноат қурилиш” компанияси раҳбари, осиёда ягона қамишдан ДСП ишлаб чиқаришни йўлга қўйган бунёдкор Баҳодир Қодировнинг инновацион технологик лойиҳаларига бағишланган), “Китоб кирган уйга қайғу кирмайди”, “Шукур дейман,ҳар тонг, ҳар саҳар”(Президентимизнинг вилоятларга ташрифи чоғида халқ билан учрашувларидан илҳомланиб) “Бир келиб кетинг “Манас” қишлоғимизга”, “Болага китоб беринг!”, Ўзбекистон Ёзувчилар уюшмасининг фаолиятини янада такомилаштириш тўғрисидаги” қароридан сўнг “Тарихий қарор муборак”каби мақолалари жамланган “Буюк уйғониш” номли сиёсий-ижтимоий публицистик мақолалартўплами ва ижтимоий буюртма асосида ёзилган асари Ўзбекистон Ёзувчилар уюшмаси “Ижод” фонди ҳомийлигида “Адиб ва жамият” рукни остида чоп этилди. 2019 йил Зулфия Мўминова болалар адабиётида ҳам сермаҳсул ижод қилиб “Ғунча”, “Гулхан”, “Тонг юлдузи” каби болалар нашрларида янги–янги эртаклар, шеърлар, топишмоқлар, ҳикоя ва достонлари билан мунтазам чиқишлар қилади.\n2019 йил “Akademnashr” нашриётида “Донишманд тошбақанинг кўз ойнаги” номлм эртаклар тўплами.\n2018 йил “Тадбиркорлар - ижодкор нигоҳида” республика танлови ғолиби, худди шу йил “Олтин қалам” Миллий мукофоти ҳамда муҳтарам Президентимизнинг фармонига биноан “Меҳнат шуҳрати” ордени билан тақдирланган.\nЧоп этилган: 15-07-2020, 21:22\nКўрилган: 1 221\nЗулфия Мўминованинг янги рисоласи\nЧоп этилган: 23-01-2020, 04:07\nЧоп этилган: 21-06-2020, 03:36\nЗулфия Мўминова - "Аудио китоб" бўлимининг муҳаррири


Блогерга “энасини кўрсатиб, оёғини ялатишини” айтган амалдор ишдан кетди | Qalampir.uz\nБлогерга “энасини кўрсатиб, оёғини ялатишини” айтган амалдор ишдан кетди\n3-саҳифа\t13 Сентябрь 2021 16:38 9730\nИжтимоий тармоқларда Фарғона вилояти Риштон тумани тиббиёт бирлашмаси бошлиғи Усмонжон Мамадалиевга тегишли аудиоёзув тарқалганди. Унда мансабдор маҳаллий блогерни “қисиб” юрмаса, “энасини кўрсатиб, оёғини ялатиш” билан таҳдид қилганини эшитиш мумкин.\nВилоят Соғлиқни сақлаш бошқармаси бошлиғи Ҳусан Мамажоновнинг маълум қилишича, Усмонжон Мамадалиев аудиохабар тарқалган куни видеомурожаат билан чиқиб, айтган гаплари учун барча блогерлардан узр сўраган. Шундан сўнг, амалдор ўз хоҳиши билан хизмат вазифасидан озод этилган.\n“Риштон туманининг собиқ тиббиёт бирлашмаси бошлиғи телефон орқали суҳбатида номақбул бўлган, тизим раҳбарига ярашмайдиган сўзларни айтган. Бу тиббиёт ходимларини, барчамизни ноқулай ҳолатга солди. Буни тушуниб етган бирлашма бошлиғи ўша куннинг ўзида “ҳақиқатдан ҳам хато иш қилиб қўйганман, тан оламан, ёшлик қилдим. Раҳбар сифатида бу гапларни айтмаслигим керак эди” деган фикрларини билдириб, ўз ҳоҳиши билан ариза ёзди. Аризаси қаноатлантирилиб, у билан тузилган меҳнат шартномаси бекор қилинди. Блогеримиз унинг ҳаракатларидан норози бўлса, белгиланган тартибда суд орқали ҳал қилса мақсадга мувофиқдир”, деган Ҳусан Мамажонов.\nРиштон тумани ҳокимлиги ҳам QALAMPIR.UZ’га Усмонжон Мамадалиев эгаллаб турган лавозимидан озод қилинганини тасдиқлади.\n26 Май 22:29 48600\n27 Май 21:29 37343\n26 Май 20:06 33567\n27 Май 11:09 33174\n26 Май 21:53 27331


ЕРДАН ФОЙДАЛАНИШ МАДАНИЯТИ ҚАЧОН ОШАДИ?\nOldingi maqola ЁШЛАР ЕТАКЧИСИНИНГ\nKeyingi maqola ЭКИШ ЗАРУР, ОЛИНАЖАК ҲОСИЛ МУҲИМ\nЯқинда бир хабар ўқиб қолдим, Хитой мамлакатида шахсий эгалигида бир сотих ери бор одам бой ҳисобланаркан. Балки буни Чин юртида аҳоли сони кўплиги, унумдор ер эса танқислиги билан изоҳлаш мумкиндир. Бироқ хитойликлар ерга ўзгача муҳаббат билан қарашини, унинг ҳар қаричидан самарали фойдаланиш бўйича бошқаларга ўрнак эканини эътироф этмай иложимиз йўқ. Улар ҳатто аллақачон сув чиқмас чўлу биёбонларни ўзлаштириб, интенсив усул билан деҳқончилик қилишга ҳам киришишган.\nХитойдан фарқли ўлароқ юртимизда нима кўп, аҳоли ихтиёрида бўлган томорқа ери кўп. Қишлоқ жойда томорқаси 0,08 гектардан кам хонадонни топиш қийин. Хитойликлар наздида, мана, қанчалар боймиз, хазинамиз оёғимиз остида. Хўш, бугун уни қай даражада мақсадли тасарруф эта олаяпмиз?\nҚуруқ, бўш ётган ер ҳеч кимга бир чақалик наф бермаган. Уни унумдор қилиш, фойдали қилиш ҳам ўз қўлимизда. Агар ер уддабурон, ишчан одамнинг қўлига тушса, борми, ҳам рўзғорини яшнатади, ҳам жамиятга фойда келтиради. Буни яхши англаган инсон биров айтмаса ҳам, томорқадаги ерни самарали ишлатаяпти. Бироқ айрим кишиларга айтиб турмаса, эслатмаса, бўлмайдиганга ўхшайди. Ҳудудларда аҳоли томорқаларидан фойдаланилиши ҳолатини кўздан кечириб бунга яна бир бор амин бўлдик.\nҒузор тумани деҳқончиликда шароити оғир ҳудуд, деб ўрганганмиз. Кимга қарасанг, сув йўқлигини, ер шўрлигини баҳона қилади. Аммо шу ҳолида ҳам катта натижа кўрсатаётган ғузорлик уста томорқачилар қанча.\nТумандаги Гулистон қишлоқ фуқаролар йиғинида 1200 дан зиёд аҳоли хонадони рўйхатга олинган. Кўриб гувоҳи бўлдикки, ҳар бир оила 0,15 гектардан кўп ерга егалик қилади. Агар мавсумда 0,01 гектардан ўртача 1 миллион сўм даромад қилиш мумкин бўлса, бу рақам бир йилда қанчага етишини тасаввур қилаверинг. Бироқ Гулистонда ердан фойдаланиб, бунча фойда кўрган одам бармоқ билан санарли.\nМисол учун, мазкур йиғин таркибига кирувчи Катта қишлоқда яшовчи Тўлқин Чориевга тегишли томорқа ниҳол кўрмай ястаниб ётибди. Хонадон соҳиби ерни шудгорлашнику унутмабди, аммо экишга келганда нега ҳали ҳам хаяллаётгани қизиқ. Бу вақтгача бошқа бир ишбилармон деҳқон экканидан ҳосил олиб бозорга чиқаришни ҳам, рўзғорга ишлатишни ҳам бошлаб юборган. Бунинг устига хайҳотдай ер куздан бери бўш тургани ҳам аниқ. Ҳеч қурса, озроқ жойга тўқсонбосди қилиб пиёзми, саримсоқпиёзми экса бўлардику. Эртага ҳосилини сотолмайман деб ҳам бош қотирмайди. Чунки бу маҳсулотлар жуда харидоргир, қанчаси экспортга ҳам чиқаяпти. Шуларни айтсак, оила вакиллари сув йўқлигини важ қилди. Ахир булар шундоқ куз-қишнинг ёмғир-қори билан ҳам ўсаверади.\nУшбу дилхираликдан сўнг навбатдаги хонадон кўнглимизни бироз ёритди. Аброр Қодиров 0,16 гектарлик ернинг эгаси. Мақтарлиси, унда аниқ саъй-ҳаракат бор. Қишлоқдошидан фарқи шунчаки қўл қовуштириб туришни ўзига эп билмаган. Йўлини қилиб ер остидан сув чиқарибди. Эрта баҳор билан олинган жўякларга картошка экилган. Бу майдон 4 сотихдан ошади. Ўтқазилган помидор кўчатлари ерга мослашган. Асосий ишидан ортиб, ерга қарашга вақт топган.\n- Қилсам, ўзим учун қилаяпман-да, - дейди оила бошлиғи. – Шу маҳсулотларни томорқада етиштирсак, пул сарфлаб бозордан олиб юрмаймиз. Натижада маблағ тежалади, ортса сотамиз ҳам. Шундай қилсак, рўзғорда кам-кўст бўлмайди.\nАлбатта, бундай қараш тўғри. Ерга хўжакўрсинга эгалик қилиш эмас, ундан фойда чиқариш керак. Деҳқончиликда уқув бўлмаса, сўраб ўрганиш мумкин. Ҳамма ҳам бирдан уста бўлган эмас.\nНишон туманидаги Наврўз маҳалласида бўлганимизда ҳам ердан фойдаланиш даражаси у қадар қониқарли эмаслиги гувоҳига айландик. Гулистондагидек бу ерда сув унчалик муаммо эмас. Деярли барча хонадонлар ичимлик суви билан таъминланган. Озроқ маблағ харж қилинса, 7-8 метрдан ҳам томорқа учун яроқли сув чиқади. Лекин бу имкониятни айримлар шунчаки ўт ўстиришга сарфлаётгани ғалати.\nМисол учун, бу маҳалладаги Исоқул Бобоқуловга қарашли томорқа ери 0,06 гектарни ташкил этади. Хонадонда баҳорги юмушларга оз бўлса-да қўл урилган. Экишга келганда ҳафсаласизлик қилинган. Ернинг катта қисмини беда эгаллаган. Буни чорва ё паррандага берар десак, уйда на товуқ, на қўй-қўзи, мол-ҳол бор. Хонадон эгаси фақат ер бўш турмасин деган “қоида”га амал қилган, холос.\nХонадонма-хонадон юриб шунга амин бўлдикки, деҳқончилик қиламан, озиқ-овқат етиштираман деса ҳаммада имконият етарли. Агар томорқа эгалари баҳона излашга кетган вақтини бор муаммони ечишга, ерга ишлов беришга ишлатганда, уларга бугун бундай қил, ундай қилсанг ўзингга яхши бўлади, дейишга ҳожат йўқ эди. Шунга ўйлаб қоласан киши, эндиликда томорқасидан фойдаланмаган одам 3 баравар кўп солиқ тўлаши адолатдан бўлди. Ҳеч бўлмаса, шу солиқ оғир ботиб, ерни тўғри тасарруф этар...


Самарқандлик фермерлар ғалладан бўшаган ерларга такрорий экин экиб, қўшимча даромад олмоқда | O'zLiDeP\nЎзбекистон фермер, деҳқон хўжаликлари ва томорқа ер эгалари кенгаши, бир қатор вазирлик ва мутасадди ташкилотлар вакилларидан иборат Республика ишчи гуруҳи Самарқанд вилоятида ғалладан бўшаган майдонларга такрорий экинлар экиш ишларини ўрганди.\nЖумладан, ишчи гуруҳ аъзолари Самарқанд туманида ғалладан бўшаган майдонларни шудгорлаш ва фермерлар ҳамда аҳоли томонидан такрорий экин экиш жараёнлари билан танишди.\nМаълумотларга кўра, жорий йилда тумандаги 632 фермер хўжалигининг 274 тасида 3340 гектар майдонда ғалла етиштирилган. Айни пайтда бошоқли дон ҳосили ўриб-йиғиб олинган ерларни сомондан тозалаш, пешма-пеш шудгорлаш ва экин экиш учун тайёрлаш ишлари олиб борилмоқда.\n– Ғалладан бўшаган ерларнинг 2884 гектарига такрорий экин экиш режалаштирилган, – дейди Ўзбекистон фермер, деҳқон хўжаликлари ва томорқа ер эгалари Самарқанд тумани кенгаши раиси Усмон Хуррамов. – Жумладан, бу майдонларнинг катта қисмига картошка ва бошқа сабзавот экинлари, 141 гектарга дуккакли экинлар экиш режалаштирилган ва бу ишлар ҳозирда давом этмоқда. Такрорий экинларни экиш учун керакли миқдорда уруғлик, минерал ўғит ва ёнилғи-мойлаш материаллари захираси яратилган.\nТумандаги 1247 хонадон эгалари ғалладан бўшаган ерларда такрорий экин экиш учун фермерлардан ер сўраган ва уларга тегишли тартибда 457 гектар ер майдони ажратиб берилган. Шунингдек, кам таъминланган, эҳтиёжманд 112 оилага деҳқончилик қилиб, даромад олиши учун 361 миллион сўм имтиёзли кредит маблағлари ажратилган.\n– Бу йил 3,2 гектар майдонда ғалла етиштириб, 44 центнердан ҳосил олдик, – дейди Самарқанд туманидаги “Жаҳонгир Барноев” фермер хўжалиги бошлиғи Ж.Барноев. – Ҳозирда ғалладан бўшаган 1 гектар ерга карам, 1,5 гектарига бодринг экдик. Қолган ерлар картошка экиш учун тайёрлаб қўйилди.\nТумандаги дуккакли ва полиз экинлари, мева-сабзавотларни қабул қилиш, сақлаш ва экспорт қилиш мақсадида “Аъзам Азамат Агро” кўп тармоқли фермер хўжалигида 500 тонна, “Истиқлол шуъласи” фермер хўжалигида 300 тонна ҳамда “Турсунов Асрорхон боғлари” фермер хўжалигида 200 тонна сиғимга эга музлаткичли омборлар ташкил этилган.\nИшчи гуруҳ Тойлоқ туманида ҳам такрорий экинлар экиш ишлари яхши ташкил этилганига гувоҳ бўлди. Бугунги кунда тумандаги 5275 гектар ердаги бошоқли дон йиғиштириб олиниб, сомондан тозалаш ва шудгорлаш ишлари олиб борилмоқда. Бу майдонларнинг 60 фоизга яқини картошка ва дуккакли экинлар экишга ҳозирланиб, ерга уруғ қадашга киришилган.\n– Ғалладан бўшаган ерларни такрорий экин экишга тайёрлаш бўйича туман ҳокимлиги томонидан чора-тадбирлар белгиланган, – дейди Ўзбекистон фермер, деҳқон хўжаликлари ва томорқа ер эгалари Тойлоқ тумани кенгаши раиси Ғайрат Кулиев. – Унга кўра, талаб қилинадиган барча техникалар 19 та отрядга жамланиб, агротехник тадбирлар босқичма-босқич амалга оширилмоқда.\nЎрганишлар жараёнида ютуқлар билан бир қаторда камчиликлар ҳам борлиги кўзга ташланди. Хусусан, вилоят бўйича ғалладан бўшаган майдонларнинг 13 минг 265 гектарига картошка экиш белгиланган бўлса-да ҳозиргача 4136 гектар ерга (31,2 фоиз) уруғ қадалган. 184 фермер хўжалигида ер сомондан тозаланмаган, 191 фермер хўжалигида эса шудгорлаш ишлари олиб борилмаган. 35 фермер хўжалиги белгиланганидан бошқа экинлар эккан. Булунғур, Жомбой, Тойлоқ ва Ургут туманларида такрорий экинлар экиш ишлари кечикмоқда.\nАниқланган камчиликларни бартараф этиш юзасидан мутасадди ташкилотлар ва секторлар раҳбарларига кўрсатма хатлар юборилди.


Франциянинг Бағдоддаги элчихонаси олдидаги намойиш. 26 октябрь, 2020 йил.\nФото: Reuters / Teba Sadiq\nФото: Eric Tschaen/SIPA/Rex/Shutterstock\nУ нутқининг энг кўп эътирозларга сабаб бўлаётган қисмида: «Ислом дини дунё бўйлаб инқироз ҳолатини бошдан кечирмоқда», дея таъкидлаган. The Guardian'га кўра, Макрон бу билан ИШИД жиҳодчилари, ваҳобийлик ва салафийлик каби йўналишларни назарда тутган. «Биз дунёдаги барқарорлик ва тинчликка мос бўлмаган сиёсий Исломга ишонмаймиз», деган у. Шу билан бирга, французлар етакчиси экстремистлар мусулмонларни ёмонотлиққа чиқараётганини айтиб, уларнинг тузоғига тушиб қолмасликка чақирган.\nФранцияда ўқитувчига ўлдириш билан таҳдид қилган эркак қамалди\nФранцияда коронавирусга қарши чоралар юмшатилиши доирасида дўконлар очилди


Сампаоли “Барселона” бош мураббийи бўлмайди\n15 март,2017, 20:10 531\n“Барселона” клуби раҳбарияти “Севилья” устози Хорхе Сампаолини жамоага бош мураббий этиб тайинланиши кутилаётган мутахассислар рўйхатидан чиқариб ташлашга қарор қилди, дея хабар беради Catalunya Radio.\nКаталонияликларнинг бундай қарорга келишига унинг амалдаги жамоаси билан шартномани узайтиришни режалаштираётгани сабаб бўлган, аммо баъзи испан ОАВ тарқатган хабарга кўра, Сампаоли еврокубоклардаги муваффақиятсизлиги учун истеъвога ҳам чиқарилиши мумкин.\nМаълум бўлишича, “Севилья” Сампаолини лавозимидан озод қиладиган бўлса, у Аргентина термаси бош мураббийи номзодлари қаторидан ўрин олади. Бу 57 ёшли мутахассиснинг энг катта орзуларидан бири саналади.\nЭслатиб ўтамиз, март ойи бошида “Барселона”нинг амалдаги устози Луис Энрике мавсум охирида жамоани тарк этади.\n"Барселона" "Севилья" устозини даволатишга ёрдам бермоқчи 137 22.11.2017\n"Севилья" бош мураббийи саратонга чалинди 197 22.11.2017\nФирмино "Ливерпул"нинг ЕЧЛдаги энг тезкор голига муаллифлик қилди 179 22.11.2017\n"Севилья" - "Ливерпуль" учрашуви голлар шоусига айланиб кетди (видео) 141 22.11.2017\n"Шальке-04" футболчиси: Мен учун Горецка Ракитичдан кучлироқ 134 13.11.2017\nТеглар: Барселона Севилья Хорхе Сампаоли\nАна холос! ПФЛ томонидан “Насаф”га нисбатан қўлланган жаримани мухлислар тўлашмоқчи 1729


Олтинчи омил: илмни мерос қилиб қолдириш | Azon.uz - Ахборот-таҳлилий портал\nОлтинчи омил: илмни мерос қилиб қолдириш\n347 18:35 31.08.2019\nИлм тарқатиш уламоларнинг буюк вазифасидир. Жоҳил шу йўл билан таълим олади, адашган йўлини топади. Аллоҳ Таоло айтади: “Эсланг (эй, Муҳаммад) Аллоҳ аҳли китоблардан, уни (Китобни) одамларга, албатта, аниқ баён қиласизлар, уни (ҳеч кимдан) сир тутмайсизлар, деб аҳд олган эди” (Оли Имрон сураси, 187-оят).\nОлимнинг илмидан халқ манфаат топмоғи керак. Шунинг учун олим илмни кенг тарқатиши, инсонларга мерос қилиб қолдириши лозим. Шундагина ҳаммага фойда, умматга қувват бўлади.\nАбу Ҳурайра розияллоҳу анҳу шундай деган эди: “Одамлар Абу Ҳурайра кўп ҳадис айтади, дейди, агар Аллоҳнинг Китобида ушбу икки оят бўлмаганда ҳадис айтмас эдим, яъни: “Биз нозил қилган оятлар ва ҳидоятдан иборат нарсаларни (Муҳаммаднинг ҳақ пайғамбар эканини) одамларга Китоб (Таврот)да аниқ қилиб берганимиздан кейин (уни) сир тутганларни, шубҳасиз, Аллоҳ лаънатлагай ва уларни лаънатловчилар (фаришталар ва мўминлар) ҳам лаънатлагайлар. Илло, қайсилари тавба қилиб, хатоларини тузатиб, (ҳақиқатни) баён қилсалар, уларнинг тавбаларини қабул этурман. Мен тавбаларни қабул этувчи, раҳмли зотдирман” (Бақара сураси, 159-160 оятлар).\n“Муҳожир биродарларим бозорда тижорат билан машғул эди, ансорий биродарим ҳам тирикчилик билан банд бўларди, Абу Ҳурайра эса бир бурда нонга қаноат қилиб Расулуллоҳ билан бирга юрар, биров ёдламаган нарсани ёдлаб оларди” (Бухорий ривояти).\nЗайд ибн Собит розияллоҳу анҳудан ривоят қилинади: “Пайғамбар соллаллоҳу алайҳи ва саллам айтадилар: “Менинг ҳадисимни эшитиб, ёдлаб, ўзгаларга етказган кишини Аллоҳ ёрлақасин, қанча-қанча илм эгалари бор, ўзидан илмлироққа етказиб беради, қанча-қанча фиқҳни кўтариб юрганлар бор, лекин ўзлари фақиҳ эмас” (Абу Довуд, Термизий ривояти).\nРасулуллоҳ соллаллоҳу алайҳи ва саллам бошқаларга илм ўргатган кишининг фазилатини тушунтирадилар: “Аллоҳ мен билан юборган илм ва ҳидоят мисоли кўп ёққан ёмғир кабидир. Ернинг баъзиси тоза бўлиб, ёмғирни қабул қилади ва экин ўстиради. Баъзи ерлар қаттиқ бўлиб, сувни ўзида ушлаб туради, натижада у сувдан одамлар фойдаланади. Яна шундай текис ер борки, сувни ушлаб ҳам қолмайди, ўсимлик ҳам ўстирмайди. Шунингдек, Аллоҳнинг динини ўрганган фақиҳ бор, мен олиб келган нарса унга фойда беради, ўзи ўрганиб, одамларга ҳам ўргатади. Мен олиб келган нарсага қайрилиб ҳам қарамайдиганлар бор, улар Аллоҳнинг ҳидоятини қабул қилмайди” (Бухорий, Муслим ривояти).\nРасулуллоҳ соллаллоҳу алайҳи ва саллам видолашув ҳажида айтганлар: “Шу ерда ҳозир бўлиб турганлар ҳозир бўлмаганларга етказсин, эҳтимол ҳозир бўлган ўзидан кўра кўпроқ сингдирувчига етказар” (Бухорий, Муслим ривояти).\nУсмон розияллоҳу анҳу ривоят қилади: “Расулуллоҳ соллаллоҳу алайҳи ва саллам айтдилар: “Сизларнинг энг яхшиларингиз Қуръонни ўрганиб, ўргатганларингиздир” (Бухорий ривояти).\nУшбу ҳадис шарҳида Ибн Хажар раҳимаҳуллоҳ айтади: “Ўзи билиб амал қилишида манфаат ўзига. Бошқаларга ўргатиши билан ҳаммага манфаат бўлади. Шубҳасиз, бошқалар манфаатдор бўлган амал фақат ўзига фойда келтирадиган амалдан устундир. Қуйидаги оятда ҳам шу маъно ифодаланган: “Аллоҳ (йўли)га даъват этган ва ўзи ҳам солиҳ амал қилиб, “Мен мусулмонлардандирман”, деган кишидан ким чиройлироқ сўзловчидир?!” (Фуссилат сураси, 33-оят).\nМуоз ибн Жабал розияллоҳу анҳу айтади: “Қуръонни билмайдиган одамга ўргатиш садақадир” (Ғаззолий. “Ихяу улумид дин”).\nЖобир ибн Абдуллоҳ розияллоҳу анҳу айтади: “Вақтики умматнинг охири ўзидан олдингиларини лаънатласа, илми борлар ҳақни юзага чиқарсин. Бу илмни яширганлар Расулуллоҳга нозил қилинган нарсани яширган билан баробардир” (Табароний. “Мўжамул авсат”).\nРасулуллоҳ соллаллоҳу алайҳи ва саллам айтдилар: “Кимки олган илмидан сўралсаю уни яширса, қиёмат куни оловдан бўлган юган билан юганланади” (Абу Довуд, Термизий ривояти).\nИмом Моликнинг шогирдлари унинг илмини оламга ёйди. Натижада мўътабар мазҳаб сифатида эътироф этилди. Аммо баъзи фақиҳларнинг илми тарқалмай қолади. Имом Шофеъий айтадилар: “Лайс ибн Саъд имом Моликдан фақиҳроқ, лекин Лайснинг шогирдлари унинг илмини тарқатмади” (Ибн Хайён Ансорий. “Табақотул муҳаддисин биасбаҳон”).\nШогирдлари сабаб дунё Розийнинг илмидан баҳраманд бўлди. Унинг тиббиёт мактаби бор эди. У ерда талабалар билан тажрибалар ўтказар, китоблар ёзарди. Натижада нафақат мусулмонлар, балки бутун инсоният унинг илмидан манфаат олди.\nҲижрий тўртинчи асрда яшаган Абу Наср ибн Ироқ китобларини Абу Райҳон Берунийга ҳадя қилиб юборди, Беруний фахр билан уни “Устозим” деб эсларди (Ҳидоятул орифийн).\nҲижрий саккизинчи асрда яшаган Жаладкий химия фанини яхши кўрарди. Унинг эшиги талабалар учун доим очиқ эди. Илмни севган бу инсон уни тарқалишидан хурсанд бўларди (Рахоб Хизр Аковий. “Мавсуату абоқиратил ислам”).


Обама Мусавийни мақтади\n30 ноябр 2020, Тошкент вақти: 01:18\nАҚШ президенти Барак Обама Эронни ҳалқаро ҳамжамиятга очиб беришга интилган эронликларни илҳомлантиргани учун ислоҳотчи номзод Мир Ҳусайн Мусавийни мақтади.\nЖума куни Вашингтонда Германия канцлери Ангела Меркел билан учрашган Барак Обама ўз таъбири билан айтганда, расмийлар қувватлови билан рўй берган зўравонликларга қарши чиққан намойишчиларнинг қаҳрамонлигини ҳам тилга олди.\n- Канцлер Меркел ва мен Эронда рўй берган воқеалар, жумладан, ўз фуқароларига қарши қаратилган зўравонликларни қабул қилиб бўлмайди, деган фикрда якдил бўлдик. Биз Эрон ҳукуматини инсон ҳуқуқлари борасидаги ҳалқаро тамойиларга содиқ қолишга чақирамиз, деди Оқ уй раҳбари.\nАйни пайтда Эрондан келаётган хабарларга кўра, расмийлар мамлакат бўйлаб юзлаб мухолифатчи, журналист, профессор ва талабаларни ҳибс этиб, намойишга чиқиш иштиёқида бўлган фуқароларнинг руҳини синдиришга муваффақ бўлган.\nМаълум бўлишича, қўлга олинганларнинг аксари кейинчалик озод қилинган.\nЖума куни эса президент Аҳмадийнажод тарафдори бўлган уламо Оятуллоҳ Аҳмад Ҳотамий ҳукуматдан Теҳрондаги намойишлар ташкилотчиларини қаттиқ жазолаш, жумладан, уларга ўлим жазоси берилишини талаб қилди.\nЭрон Посбонлар кенгаши, ўз навбатида, 12 июн куни ўтказилган президентлик сайловида ҳеч қандай жиддий қонунбузарчилик қайд этилмаганини эълон қилди.


Qalampir.uz - Россия Туркиянинг айбловини рад этишда давом этяпти\nРоссия Туркиянинг айбловини рад этишда давом этяпти\n20:23, 25.11.2015 Олам\nХалқаро нашрларда Туркия ва Россиянинг Су-24 самолёти учиш траекторияси ҳақидаги хариталари пайдо бўлди.\nМаълумки, сешанба куни эрталаб Туркия ҳарбий ҳаво кучлари давлат чегараларини кесиб ўтган Россияга тегишли ҳарбий самолётни уриб туширган эди. Бу ҳақда qalampir.uz сайтида олдинроқ маълумот берган эди. Аммо, расмий Москва ўз самолётининг Туркия давлати чегараларини бузмаганлигини таъкидламоқда.\n“Ҳалокат тўғрисида янги маълумотлар пайдо бўлиши билан, ҳар бир томон бир-бирини айблашни кучайтириб юборди” – дея хабар беради Mashable интернет нашри.\nАнқара расмийларининг айтишича, Россиянинг учар объекти Туркия осмонларида пайдо бўлган чоғда, учувчиларга 5 дақиқа ичида 10 та огоҳлантирувчи хабарлар етказилган. Шундан сўнггина уларга нисбатан қарши чоралар қўлланилган. Россия Мудофаа расмийлари, ўз учувчиларининг ҳеч қандай огоҳлантирувчи чақириқларни қабул қилмаганини айтишмоқда.\nТуркия тарқатган харитада Россия самолётининг Туркия жанубий йўлагидан чегарани бузиб кириши тасвирланган.\nҚизил чизиқ Россия самолётининг учиш траекториясини, кўк чизиқ эса Туркиянинг давлат чегараларини билдиради.\nТуркия бу харитани ҳавола этгандан кейин ҳам Россия ўзига тегишли ҳарбий самолётлар Туркия чегараларини кесиб ўтмаганини таъкидламоқда. Мудофаа идоралари намойиш этган харита бўйича, самолёт Туркия чегарасидан 4 км. наридан учиб ўтган. Хаританинг чап томонидаги бинафша рангли ёзув самолёт қулаб тушган жойга ишора қилмоқда.\n“Гарчи АҚШ Президенти Барак Обама Туркия ўз чегаралари дахлсизлигини ҳимоя қилиш ҳуқуқига эга эканлигини айтиб ўтган бўлса-да, Туркиянинг ҳалокат ҳақидаги талқини тўғри ёки нотўғрилиги тўғрисида расмий баёнот бергани йўқ” – дейилади Mashable нашрида.\nMashableнинг ёзишича, Обама ўз фикрига хулоса қилар экан Туркия ва Россияни ўртадаги муносабатларни чигаллаштирмасликка чақирган.\nТеглар:Россия Туркия Обама\nЎзбекистонда сейсмостанциялар тармоғи яратилади\n18:12, 04.02.2019 14 519\n19:42, 31.01.2019 7 782


ОАВ: Шимолий Корея АҚШ соҳилларига етиб бора оладиган ракета учирди\n08:14 / 22.06.2016\nЖанубий Корея ОАВ Шимолий Корея ўрта таъсир масофасига эга баллистик ракетани учирганини маълум қилди. Тахминларча, ракета мамлакатнинг шарқий соҳилидаги Вонсан шаҳрига яқин жойдан учирилган.\n"Эҳтимол, бу янги "Мусудан" ракетаси бўлиши мумкин. Унинг парвоз узоқлиги 2,5 мингдан 4 минг км гачани ташкил қилади. Бу ракетага Гуам ороли ёки Аляскага етиб боришга имкон беради", деб хабар бермоқда "Рёнхап" ахборот агентлиги.\nҚайд қилиш жоизки, Шимолий Корея ракеталари ҳарбий мутахассислар учун умуман катта жумбоқ ҳисобланади. Баъзилар улар ракета бўлмай, қўрқитиш учун унинг муляжи деган фикрни билдирадилар. Бироқ Шимолий Корея армияси ядровий қуролни ишлатишга рухсат олгани ва ўрта масофаларга мўлжалланган ракеталарни мамлакатнинг шарқига, яъни АҚШга яқинроқ жойлаштириши ҳақида Пхеньяннинг аввалги баёнотилари жавобсиз қолмаган.


Шомуродов "Ювентус"даги ўзбекистонлик иккинчи футболчи бўлиши учун нима қилиши керак? Турин клубида ўйнаган ҳамюртимиз жавоб берди\n1 октябрь, 2020, 22:57\nИталияда ўйнаган ҳамюртимиз Шомуродов ҳақида гапирди\nЎзбекистон миллий терма жамоасининг собиқ ярим ҳимоячиси, "Ювентус" ва "Женоа" сафида тўп тепган Илёс Зейтуллаев Metaratings.ru сайтига берган интервьюсида "Ростов" форварди Элдор Шомуродовнинг Генуя жамоасига ўтиши ҳақида фикр билдирди.\n- Сиз Ўзбекистондан Россияга кетаётганингизда, бу битта нарса. Бизнинг ватанимизда ҳам рус тилида гапиришади ва тил борасида у қадар муаммо йўқ. Италияга келганингизда, одамлар ўртасида мутлақо ўзгача муносабатлар, бошқа тил ва ўзларининг маданий дақиқалари мавжуд.\nИталияга келганимда, маҳаллий футбол тактикасининг чуқурлиги мени ҳайратга солганди. Чет элликлар учун буни бирдан англаш жуда қийин. Италияда улар Шомуродов ўқишни, янги нарсаларни ўрганишни яхши кўришини ёзишади. Aгар Шомуродов ҳақиқатан ҳам очиқ бўлса, унда у қийинчиликларга дуч келмайди.\nЭлдор "Ювентус"даги ўзбекистонлик иккинчи футболчи бўлиши учун нима қилиши керак? Ҳаётда ҳамма нарса содир бўлади. Aммо олдин Генуяда ўз ўрнини топиши керак. "Ювентус"га кириш қийин. Шомуродовга "Женоа"да ўз ўрнини эгаллашини тилайман, бу жуда яхши бўларди, - деди Зейтуллаев.


Оғриқни қолдириш учун қандай дори ичсам, зарарсиз? - Динда саволим бор\nХозирги вақтда: 20 сен 2019, 17:53\nОғриқни қолдириш учун қандай дори ичсам, зарарсиз?\nРўйҳатдан ўтган: 10 апр 2019, 09:02\nПост Guzalbonu » 16 Июн 2019, 14:25\nАссалому алайкум. Мен 28 ёшдаман. Уч-тўрт йилдан бери бошим тез-тез оғриб туради. Шифокорларга кўринсам, мигрен деб ташхис қўйишди. Махсус оғриқ қолдирувчи дорилар беришди. Ҳозир ҳомиладорман, бу пайтда у дориларни ичиш мумкин эмас, дейишди. Бошим тез-тез оғрияпти, баъзан 2-3 кун тўхтовсиз оғрийди. Оғриқни қолдириш учун ҳеч қандай дори ичолмайман. Жуда азоб бермоқда. Бу ҳомиламга ҳам ёмон таъсир қилишидан қўрқяпман. Маслаҳат беринг, қандай оғриқни қолдирсам бўлади? Ёхуд бирор табиий усули борми?\nПост Шифокор » 19 Июн 2019, 18:14\nВа алайкум ассалом. Ҳозирда ҳомилангиз неча ҳафталик, нечанчи триместрдасиз? Айрим оғриқни қолдирувчи ностероид воситалар айрим триместрда мумкин, агар оғриқ қаттиқ безовта қилса. Мигренни ҳомилага бевосита салбий таъсири йўқ, аммо сизнинг руҳий ҳолатингизни яхши бўлмаслигини унга таъсири бор. Ҳомиладорликнинг исталган триместрида қабул қилиш мумкин бўлган ягона оғриқ қолдирувчи восита ‒ бу парацетамол ҳисобланади. Ностероид яллиғланишга қарши воситалардан напроксен, ибупрофен ва диклофенаклар эса айрим триместрда мумкин (чегараланган миқдорда иккинчи триместрда ва эрта учинчи триместрда), айримида мумкин эмас (биринчи триместрда ва учинчи кечки триместрда 32 ҳафтагача тўхтатилиши керак). Тўлақонли овқатланинг, пишлоқ ва кофе истеъмолини чегараланг, жисмоний ва руҳий толиқишни олдини олинг, тоза ҳавода кўп сайр қилинг, кўпроқ суюқлик қабул қилинг, рационал овқатланинг.\nМавзу - Оғриқни қолдириш учун қандай дори ичсам, зарарсиз?


Июн ойида ўзбекистонликларни қандай об-ҳаво кутаётгани маълум қилинди\n18:39 / 11.05.2022\nИюн ойида республиканинг аксар қисмида ёғингарчилик меъёрдан кам бўлиши кутилмоқда. Айрим вилоятларда ўртача ойлик ҳаво ҳарорати иқлимий меъёрдан 1-2 даража юқори бўлади.\nЎзгидромет бош директори Шерзодхўжа Ҳабибуллаев июн ойида кутилаётган маслаҳатомуз об-ҳаво прогнозини маълум қилди. Унга кўра, Қорақалпоғистон, Хоразм ва Навоий вилоятининг шимолий туманларида ҳавонинг ўртача ойлик ҳарорати меъёрдан 1-2 даражага юқори бўлиб, 26-28 даражани ташкил қилади.\nОй давомида ҳарорат кечалари 20-25 даражадан 13-18 даражагача, кундуз кунлари 36-41 даражадан 27-32 даражагача ўзгариб туриши, айрим кунлари қисқа муддатли ёмғир ёғиши ва ойлик ёғин миқдори меъёрдан кам бўлиши кутилмоқда.\nТошкент, Сирдарё, Жиззах, Самарқанд, Бухоро вилоятлари ва Навоий вилоятининг жанубий туманларида ўртача ойлик ҳарорат меъёр атрофида, баъзи жойларда меъёрдан 1-2 даражага юқори бўлиб, 25-30 даражани ташкил этади.\nОй давомида ҳарорат кечалари 18-23 даражадан 12-17 даражагача, кундуз кунлари 34-39 даражадан 29-34 даражагача ўзгариб туриши мумкин. Ойлик ёғин миқдори меъёр атрофида бўлиши кутилмоқда.\nҚашқадарё ва Сурхондарё вилоятларида ўртача ойлик ҳарорат меъёр атрофида бўлиб, 26-29 даражани ташкил этади. Кечалари 21-26 даражадан 15-20 даражагача, кундуз кунлари 37-42 даражадан 31-36 даражагача ўзгариб туриши кутилмоқда. Ойлик ёғин миқдори меъёрдан кам бўлиши кутилмоқда.\nФарғона водийсида ўртача ойлик ҳарорати меъёр атрофида бўлиб, 24-27 даражани ташкил этади, ҳарорат кечалари 17-22 даражадан 12-17 даражагача, кундуз кунлари 32-37 даражадан 27-32 даражагача ўзгариб туриши мумкин. Ойлик ёғин миқдори меъёрдан кам, баъзи жойларда меъёр атрофида бўлиши кутилмоқда.\nЎзбекистоннинг қатор ҳудудларида яна сел хавфи эълон қилинди


Қозоғистон Ахборот вазири Ўзбекистон қозоқ маданият марказлари вакиллари билан учрашди TASHKENT. Kazinform - Бугун, 19 сентябр куни Қозоғистон Ахборот ва жамиятни ривожлантириш вазири Аида Балаева Тошкентда Ўзбекистон қозоқ маданият марказлари вакиллари билан учрашди, деб хабар беради Kazinform ҚР Ахборот ва жамиятни ривожлантириш вазирлиги матбуот хизматига таяниб.\nШҲТга аъзо давлатлар раҳбарларининг Душанбедаги норасмий учрашуви фотосуратлари эълон қилинди DUSHANBЕ. Kazinform - ШҲТга аъзо давлатлар раҳбарларининг Душанбедаги норасмий учрашуви фотосуратлари эълон қилинди, деб хабар беради Kazinform.\nЖорий йилнинг 1 ноябридан Қозоғистонда янги йўллар пуллик бўлади NUR-SULTAN. Kazinform - QazAvtoJol компанияси яқин вақт ичида фойдаланишга тайёр бўлган пуллик участкалар сонини эълон қилди, деб хабар беради Kazinform мухбири.\nТўртта сайёҳдан иборат SpaceX космик кемаси Атлантика океанига қўнди LONDON. BBC - Kazinform – Илон Маскнинг SpaceX компанияси «Драгон» капсуласи уч кунлик Inspiration4 космос экспедициясидан қайтгач, Атлантика океанида Флорида соҳиллари яқинида қўнди, деб хабар беради Kazinform BBCга таяниб.\nҚозоғистонда БТСЁ мувофиқлаштириш маркази очилади NUR-SULTAN. Kazinform - Қозоғистон Cоғлиқни сақлашни ривожлантириш миллий илмий марказида миллий даражадаги бирламчи тиббий- санитария ёрдамини янада кучайтириш учун БТСЁ (бирламчи тиббий-санитария ёрдами) мувофиқлаштириш маркази очилади. Бу ҳақда Соғлиқни сақлаш вазирининг биринчи ўринбосари Марат Шоранов Жаҳон соғлиқни сақлаш ташкилотининг Европа минтақавий қўмитасининг 71 -сессиясида сўзлаган нутқида маълум қилди, дея хабар беради Kazinform Соғлиқни сақлаш вазирлигига таяниб.


Рус тилида сўзлашмаганга жарима?!\nRussia - rule for migrants in Sochi olympic construction sight: speaking permitted only in Russian\nСочидаги Олимпиада объектлари қўрилишида она тилида сўзлашган меҳнат муҳожирларига 100 рубл жарима солинмоқда. Айни пайтда "Олимпия қурилиши" давлат ширкати мутассадилари бундай кўрсатма борлигини инкор этмоқда.\nНа площадке разговаривать только на русском языке – ШТРАФ 100 руб\n“Қурилиш майдончасида фақат рус тилида гаплашилсин – ЖАРИМА 100 рубл”. Сочи шаҳридаги Интернет форумларидан бирида пайдо бўлган бу фотосуратда акс этган ёзувлар қизғин баҳсларга сабаб бўлмоқда.\nКрасная Поляна қурилиш вагончаси деворига скотч билан ёпиштирилган варақада рус тилидаги огоҳлантирувнинг яна бир нечта туркий тилларидаги таржимаси ҳам берилган.\nРоссияда ишлашга рухсатнома олувчи мигрантлар рус тилидан имтиҳон топширишлари зарурлиги тўғрисидаги Миграция хизмати мутассадилари билдирган фикр-мулоҳазалар ва таклифларни айрим уддабурон иш берувчилар шу тариқа ҳаётга тадбиқ қилишга киришган кўринади.\nЭълонни ким ёпиштирдийкин?\nСочидаги 2014 йилги Олимпия ўйинлари объектлари қурилишини “Олимпстрой” Давлат Корпорацияси расмийси Сима Айвазян Озодлик билан суҳбатда қурилишда фақат рус тилида сўзлашиш ҳақидаги буйруқ ширкат раҳбарияти томонидан берилмаганини таъкидлади.\n- “Олимпстрой” барча Олимпиада қурилишларини назорат қилади.\n“Олимпстрой” ўзининг хусусий ишчиларига эга эмас. Биз бирор объектда бундай эълонни осишга ҳаққимиз йўқ. Бунақа бўлиши мумкин эмас. Олимпия шаҳарчаси қурилишига 300 га яқин пудратчи ташкилот жалб қилинган. Бундай ахмақона эълон бирор пудратчи ширкат томонидан ўз майдончасида осиб қўйилган бўлиши мумкин, лекин бизнинг бунга мутлақо алоқамиз йўқлигига ишонинг,- дея ишонтиришга уринди “Олимпстрой” корпорацияси ахборот маркази бошлиғи Сима Айвазян.\n“Олимпстрой” раҳбарияти бу каби ҳолатлар юзасидан суриштирув ўтказиб, тегишли чоралар кўради, дея қўшимча қилди у.\nАммо Life News ахборот порталига кўра, ўз исмини ошкор қилишни истамаган “Олимпстрой” бошқармаси ходимларидан бири мазкур ҳолатни бундай тушунтирган: “Қурилишда тил масаласи хавфсизлик масаласи билан бевосита боғлиқ. Тасаввур қилинг, кран ҳайдовчиси ўзбек тилида “Қоч!” деса. Тожик миллатига мансуб ишчи эса ўзбекчани билмайди.”\nКрасная Поляна, яъни Олимпиада иншоотлари қурилаётган майдон ишчилари эса бу чора ортида қурилиш раҳбарияти ишчиларнинг ўз тилида у ёки бу масалада келишиб олишининг олдини олиш ҳаракат қилмоқда, дея изоҳлаган.\nШунингдек, хавфсизлик хизмати ходимлари фақат рус тилида сўзлашаётган хорижликлар қурилиш объектларида бирон-бир қўпорувчилик ҳаракатини амалга ошириш имкониятидан маҳрум бўлади, деган фикрни билдирган.\nКраснодар ўлкасидаги “Умид” Ўзбекистонлик ҳамюртлар минтақавий жамияти раиси ва кундалик тарзда Сочидаги ўзбекистонлик мардикорлар билан мулоқотда бўладиган Тожиддин Нурматов Озодлик илтимосига кўра оммавий ахборот воситаларида кўтарилган бу масалага ойдинлик киритиш мақсадида Олимпия иншоотларини қураётган меҳнат муҳожирлари билан боғланди.\n- Мен ҳозир Сочида Красная Полянада ишлаётган сурхондарёлик Абдусалом деган танишим билан гаплашдим.У Ўзбекистондан, Тожикистондан келганлар билан ҳам учрашибди. Қурилиш остановкасида туриб сўради “Ишлаган жойларингда фақат рус тилида гаплашиш ҳақида эълон кўрмадиларингми?”, деди. “Йўқ, ҳеч унақа гап йўқ. Бемалол гаплашамиз. Турк кишидан ҳам сўрашибди. У ҳам бемалол рус, ўзбек, турк тилида гаплашаман, дебди. Таъқиқ йўқ. Тожиклар ҳам худди шундай жавоб беришди.” Балким, бўлиши мумкин айрим жойларда провокация бўлган бўлиши мумкин”, дейишди, - дейди Краснодардаги ўзбекистонликлар жамияти раиси Тожиддин Нурматов.\nҚурилиш мутассадилари ва мардикорлар фотога туширилган фактни инкор этаётганига қарамасдан, айрим "прораб"ларнинг бундай "ташаббуси" бошқа ташкилот раҳбарлари томонидан тақлид қилишга сабаб бўлиши ва Россиядаги миллатлараро муносабатларни янада мураккаблашишига олиб келиши мумкин.\nАйни пайтда, интернет форумларда рус тилида сўзлашмаганлик учун жарима ҳақидаги эълонга оид қизғин муҳокамалар давом этмоқда. Форумчиларни кўпроқ эълоннинг мазмуни эмас, балки жарима қай тарзда ва ким томонидан олиниши қизиқтирмоқда.\nАйрим форумчилар мигрантларга бир-бирларини таржимонсиз тушуниш осонлашиши учун барчага тушунарли қурилиш сленги, яъни рус тилида сўкинишга ўтишни ҳам тавсия қилмоқда.\nКраснодар ўлкаси Федерал миграция хизматидан олинган маълумотга кўра, Сочидаги Олимпиада ўйинлари қўрилиши объектларига жами 50 мингдан зиёд одам жалб қилинган. Улардан 4 минги ёки 8 фоизи – хориж фуқароларидир.


«Оқ отли шаҳзодалар»: Давлат раҳбарларининг ўғил фарзандлари ҳақидаги маълумотлар (фото) - Zamin.uz\n20:20 / 31.03.2021\n«Оқ отли шаҳзодалар»: Давлат раҳбарларининг ўғил фарзандлари ҳақидаги маълумотлар (фото)\nДунё сиёсатчилари ва монархларнинг ўғил фарзандлари ҳақида маълумот бериб ўтамиз.\nИоганнес ва княгиня Глориянинг ўғли шаҳзода Альберт энг келишган бўйдоқлардан бири. 36 яшар Альберт ҳали ҳамон бахтини топиб улгурмаган. Отасининг вафотидан кейин энг ёш миллиардерга айланган йигит бугунги кунда Германиядаги энг бадавлат кишилардан бири ҳисобланади. Оила аъзолари билан Регенсбург қасрида яшайдиган Альберт ҳаётини автопойгаларсиз тасаввур қила олмайди. Молиявий аҳволи 2 миллиард доллардан ортиқ деб баҳоланадиган йигит қалбини забт этадиган қизни ҳали учратмаган.\nБеларусь президенти Александр Лукашенконинг ўғли Николай, моделларникига ўхшаш кўриниши билан аллақачон эътибор жалб қилишга улгурган. Айни вақтда мактабда ўқийдиган кичик Лукашенко айни вақтда имтиҳонларга тайёрланиш билан банд. Бўш вақтида спорт билан шуғулланадиган йигит, фортепиано чалишни яхши кўради. Александр Лукашенко шифокор бўлиб ишлашини таъкидлаганини айтмаганда, Николайнинг онаси кимлиги ҳақида маълумот деярли йўқ.\nЁш бўлишига қарамай, Бэррон ҳам аллақачон эътибор жалб қилиб улгурган. Трампнинг меросхўри мактабга қатнайди ва компьютер ўйинлари ўйнашни яхши кўради. Ёши 14 да бўлган боланинг бўйи отасига етиб қолган.\nШаҳзода Ҳамдан ибн Муҳаммад\nДубай амирининг 37 яшар ўғли акаси ўз ҳуқуқларидан воз кечгач, тахт ворислигига давогарлик қилмоқда. Айни вақтда хайрия ишлари билан шуғулланадиган Ҳамдан, аутизм муаммоларини ўрганадиган жамғармалар фаолияти билан қизиқади. Бўш вақтларида спорт билан фаол шуғулланадиган шаҳзоданинг молиявий аҳволи 18 миллиард долларга баҳоланади. Ҳали ўз бахтини топиб улгурмаган йигитнинг ҳаётидаги асосий аёл унинг онаси ҳисобланади. У берган интервьюларида онасининг қилган яхшилик ва меҳрибонликлари учун миннатдорлигини билдиради.\nИлья турли йилларда Россия президенти ва бош вазири сифатида фаолият олиб борган Дмитрий Медведевнинг ўғли. Болалигида қиличбозлик, футбол ва хорижий тилларни ўрганиш билан машғул бўлган Илья, «Ералаш» киножурналида ҳам иштирок этган. Мактабни тамомлаб, Москва давлат Халқаро муносабатлар институти (университети)да ўқиган йигитнинг суратини интернетдан топиш имконсиз. Миш-мишларга қараганда унинг қайлиғи бор ва уни ота-онаси билан таништиришга улгурган. Аммо бу маълумот расмий тасдиғини топмаган.\nБельгия маликаси Астрид ва эрцгерцоги Лоренс ўғлининг суратини турли журнал муқоваларида кўриш мумкин. Ўрта мактабни тамомлаганидан кейин Бельгиянинг ҳарбий денгиз флотида таҳсил олган йигит ҳаётини денгиз билан боғлашга қарор қилган. Айни вақтда Иоаҳим Бельгия денгиз-ҳарбий флотида офицер сифатида фаолият олиб боради. “Замин” янгиликларини “Одноклассники”да кузатиб боринг\nХитойда иккита кутубхоначи-робот бир-бири билан «уришиб» қолди (видео)\n6-01-2021, 15:25, Дунё\nЛукашенко оиласи билан Россияга учиб кетди\n12-09-2020, 21:50, Дунё\nОшиқ йигит танишган қизи яшайдиган кўчадаги уйларга 100 та хатни ёпиштириб чиқди\n25-08-2020, 12:42, Дунё\nЯнгиликлар » Дунё » «Оқ отли шаҳзодалар»: Давлат раҳбарларининг ўғил фарзандлари ҳақидаги маълумотлар (фото)\nХитой япониялик амалдорларга Фукусимадаги сувдан ичиб кўришни таклиф қилди\nПандемияга бағишланган сурат «Йил сурати» деб топилди


Абу Бакр разияллоҳу анҳу: Абу Бакр Сиддиқнинг Рум жиҳоди борасидаги маслаҳатлашуви\nBy Исмоил Муҳаммад Яъқуб on 10/11/2020 АБУ БАКР ТАРИХ ХУЛАФОИ РОШИДИНЛАР\nАбу Бакр разияллоҳу анҳу Шомга қўшин юбориш борасида катта саҳобалар билан кенгаш ўтказди. Умар, Усмон, Али, Талҳа, Зубайр, Абдураҳмон ибн Авф, Саъд ибн Абу Ваққос, Абу Убайда ибн Жарроҳ, шунингдек, Бадр аҳли ва улардан бошқа обрў-эътиборли муҳожир ва ансорларни ҳузурига чорлади. Ҳамма йиғилгач, сўз бошлади: “Аллоҳ таолонинг неъматлари беҳад кўп ва саноқсиз, ҳар қанча амал билан уларнинг шукрини адо этиш имконсиз. Унга кўпдан кўп ҳамду санолар бўлсинки, сизларни баҳамжиҳат ва сўзларингиз бир жойдан чиқадиган қилди. Сизларни Исломга ҳидоят қилди, шайтонга орангизга киришга йўл бермади. Шайтоннинг Аллоҳга ширк келтиришингиз ва Ундан бошқасини илоҳ тутишингиздан умиди узилди. Араблар бир уммат бўлди. Мен сизларни Шомдаги Рум салтанатига қарши жиҳодга сафарбарлик эълон қилиш масаласида чорладим. Ким ҳалок бўлса шаҳид бўлади, Аллоҳ ҳузуридаги ажру мукофот аброрлар учун яхшидир. Ким яшаса, динни ҳимоя қилиб яшайди ва мужоҳидларга бериладиган савобларга ҳақли бўлади. Бу борадаги менинг фикрим шу. Сизлар бунга нима дейсизлар?”.\nУмар ибн Хаттоб разияллоҳу анҳу туриб, Аллоҳга ҳамду сано ва пайғамбарига салавоту салом айтгач, бундай деди: “Бандалари ичидан истаган кишисига яхшилик насиб этадиган Аллоҳга ҳамд бўлсин. Қасамки, қачон бирон яхшилик устида мусобақалашган бўлсак, сиз албатта биздан ўздингиз. Бу Аллоҳнинг фазли марҳаматидир, уни истаган бандасига беради. Аллоҳга қасамки, мен шу масалада сиз билан гаплашмоқчи бўлиб юрган эдим. Шу бугун гаплашишни Аллоҳ тақдир қилган экан. Тўғри айтдингиз. Аллоҳ сизни тўғриликка бошласин. Мен сизнинг фикрингизни тўла қўллаб-қувватлайман. Улар устига кетма-кет от солдиринг, одам кетидан одам, қўшин кетидан қўшин юборинг. Ишонаманки, Аллоҳ албатта Ўз динига ёрдам беради, Исломни ва мусулмонларни ғолиб қилади, пайғамбарига берган ваъдаси устидан чиқади”.\nСўнг Абдураҳмон ибн Авф туриб, бундай деди: “Эй Расулуллоҳнинг халифаси, Бани Асфар давлати Рум жуда катта ва қудратли давлат. Менинг фикримча, улар устига тўхтовсиз от солдириш ва устма-уст қўшин юбориш керак эмас. Балки отлиқ бўлинмалар ташкил қилиш ва уларни навбатма-навбат душман сарҳадларига юбориш лозим. Улардан бири душман ерига бостириб кириб, уларга кутилмаган зарбалар бериб, ўлжалар билан қайтгач, кейинги бўлинма юборилади. Уруш шу тартибда давом эттирилади ва мусулмонлар куч-қувват йиғиб, катта урушга ҳозирланадилар. Кейин Яман аҳлига, Рабеа ва Музар қабилаларига чопар йўлланг, барчаси йиғилиб келишсин. Шундан сўнг истасангиз ўзингиз бош бўлиб урушга кирасиз, истасангиз бошқа бир кишини бош қилиб юборасиз”. Шу гапларни айтгач, қайтиб ўрнига ўтирди. Одамлар жим бўлиб қолдилар. Абу Бакр уларга: “Қани, бошқалар нима дейди, барчангизга Аллоҳнинг раҳмати бўлсин”, деди.\nШундан сўнг Усмон ибн Аффон разияллоҳу анҳу туриб, Аллоҳ таолога Ўз зотига муносиб ҳамду сано айтгач ва Пайғамбар саллаллоҳу алайҳи ва салламга салавот йўллагач, бундай деди: “Мен ўйлайманки, сиз бу дин аҳлига холис насиҳатгўйсиз, уларга ўта меҳрибонсиз. Шундай экан, ўзингиз нимани тўғри ва яхши деб кўрсангиз, ҳеч ўйланмай ва иккиланмай шу ишга азм қилаверинг. Биз сизнинг ихлосингизга асло шубҳа қилмаймиз”.\nСўнг Талҳа, Зубайр, Саъд, Абу Убайда, Саид ибн Зайд ва бошқа бир неча муҳожир ва ансорлар Усмоннинг сўзларини қувватлаб гапирдилар ва Абу Бакр разияллоҳу анҳу нимага азм қилса, албатта унга итоат этишларини билдирдилар.\nҚавм ичида Али ибн Абу Толиб разияллоҳу анҳу ҳам бор эди. У сукут сақлаб ўтирган эди. Абу Бакр унга: “Сиз нима дейсиз, эй Абул Ҳасан?” деди. Али деди: “Мен сизни баракотли ва тўғри фикрли инсон деб биламан. Хоҳ ўзингиз қўшинга бош бўлиб чиқинг, хоҳ бошқа бировни чиқаринг, иншооллоҳ, албатта ғалабага эришасиз”. Абу Бакр: “Аллоҳ сизни яхшилик билан мукофотласин. Нега бу қадар ишонч билан айтяпсиз буни?” деди. Али деди: “Мен Расулуллоҳ саллаллоҳу алайҳи ва салламнинг: “Бу дин унга қарши чиққан ҳар бир кимса устидан ғолиб бўлаверади, ҳатто дин унинг аҳли ғолиб бўлган ҳолда қоим бўлади”, деганларини эшитганман”. Абу Бакр деди: “Субҳоналлоҳ, бу нақадар гўзал ҳадис! Сиз мени хурсанд қилдингиз, Аллоҳ сизни дунё ва охиратда хурсанд қилсин”.\nСўнг Абу Бакр разияллоҳу анҳу одамларга юзланиб, Аллоҳга ҳамду сано айтди, Уни Ўз зотига муносиб зикр этди, Пайғамбар саллаллоҳу алайҳи ва салламга салавоту салом йўллади. Сўнг деди: “Эй одамлар! Аллоҳ сизларга Ислом неъматини ато этди, сизларни жиҳод билан азиз қилди ва шу дин сабабли сизларни барча динлар аҳлидан афзал қилди. Эй Аллоҳнинг бандалари, Румга қарши урушга ҳозирланинг! Мен қўшин амирларини тайин этаман, сизларга байроқлар тикаман. Раббингизга итоат этинг, амирларингизга қарши чиқманг. Ниятингиз, мақсадингиз, юриш-туришингизни тўғрилаб олинг. Зеро, Аллоҳ тақводорлар ва чиройли амал қилувчилар билан биргадир”. Сўнг Абу Бакрнинг амри билан Билол одамларга: “Шомдаги душманингиз Румга қарши жиҳодга ҳозирланинг!” деб жар солди.\n Бухорий (7311) ва Муслим (1533) ривояти.\n Ибн Асокир. «Тарихи Димашқ», 2/63-65.\nAvvalgi maqolaНамоз: Фотиҳа сурасини ўқиш\nKeyingi maqola LIVE: Савол-жавоблар | 11.10.2020


“ZEROMAX” акциялари “Газпром”га сотилади\nЎзбекистонда кўплаб етакчи соҳаларда муваффақиятли фаолият юритаётган “ZEROMAX” компанияси ўз активларининг салмоқли қисмини Россиянинг “Газпром” ширкатига сотишини эълон қилди.\n“ZEROMAX” компанияси соҳиби Миродил Жалолов “Озодлик” радиосига берган эксклюзив интервьюсида айни пайтда “Газпром” билан сотиладиган активлар миқдори ва уларнинг нархи борасида музокаралар давом этаётганини маълум қилди.\n“Газпром” жуда ҳам нуфузли тузилма ҳисобланади. Бу компания билан стратегик шериклик шартномасини имзоладик. Бу шартнома асосида акцияларимизнинг маълум қисмини улар сотиб олади. Уларнинг миқдори ва нархи бўйича ҳали якуний келишувга келганимизча йўқ. Биз “Газпром” таркибига кирган “Газэскпорт” ширкати билан 2004 йилдан бери самарали ҳамкорлик қилиб келамиз. Шу боис, “ZEROMAX” акцияларини сотиб олиш биринчи галда шу компанияга таклиф этилди”, - деди М.Жалолов.\n“Бизда жуда катта лойиҳалар бор, - сўзини давом эттирди М.Жалолов. - Лекин бизда маблағ етишмайди. “Газпром” эса сармоя демакдир. Немислар келди, австияликлар келди, инвестиция қилайлик, деди. Ўзбекистонга деса ҳаммаси чопиб келади. Лекин труба Россия орқали ўтади”.\nТаҳлилчилар “ZEROMAX” активларининг “Газпром”га сотилиши расмий Тошкент ўз сиёсатини Россия томон бураётгани билан боғлиқ бўлиши мумкинлигини ҳам айтмоқда. Айрим манбаларга кўра, компаниянинг айланма капитали ярим миллиард долларга етади. “ZEROMAX” Ўзбекистонда газ ва нефть, олтин қазиб чиқариш, газ қувурлари ётқизиш, пахтани қайта ишлаш, тўқимачилик ҳамда қурилиш маҳсулотлари саноати соҳаларида фаолият юргизмоқда.\nШу боис, “Озодлик” М.Жалоловдан компаниянинг Ўзбекистон ҳукумати билан алоқалари ҳақида ҳам сўради.\n“Бизга тўсиқлар йўқ, дейишади. Аслида тўсиқлар жуда кўп. Биз шунчаки буни гапирмаймиз. Бу тўсиқларни бор кучимиз билан енгишга ҳаракат қиламиз. Ҳукумат вакиллари билан хуфя ишлашимиз ёки Гулнора Каримова билан алоқаларимиз ҳақидаги хабарлар ҳаммаси бўҳтон. Ҳукумат улуши бор корхоналаримиз назорат қилинади. Бизга ҳеч қандай бошқача қараш, енгилликлар берилмаган. Ҳамма қатори ишлаймиз. Қўшма корхоналаримиз элликка эллик улушда ишлайди, шунинг ўзи бизга етарли”, - дейди М.Жалолов.\n“ZEROMAX” асосий даромадини нефть-газ соҳасидаги ўнтача лойиҳасидан олади. Яқинда ишга туширилган биргина Кўкдумалоқ конидан чиқаётган чиқинди газни қайта ишлаш лойиҳаси кунига бир миллион АҚШ доллари миқдорида даромад олиб келади.\n“ZEROMAX” яқиндан бошлаб олтин қазиб чиқариш соҳасини ҳам ўзлаштира бошлади. Шу мақсадда Ўзбекистонда молиявий муаммоларга дуч келган Буюк Британиянинг “Oxus Gold” компаниясининг 16 фоиз акцияси сотиб олинди.\nҲозирча “ZEROMAX” вакиллари компания бошқаруви Россия қўлига тўлиқ ўтиб кетмаслигини таъкидламоқда.\nБугунги кунда “ZEROMAX” компанияси таркибидаги корхоналарда 16 минг одам ишлайди.


Ҳа, аёзли қишнинг сафари қартайиб, ёш, сулув, ойжамол баҳор фаслининг навбатдаги ташрифи табиатни сескантириб юборди. Сокин ва маъюс, ўйчан ва оқил қишнинг умидли кунларида мудраб қолган она табиат шукуҳли ва қувноқ кўклам фаслнинг янгроқ овозидан сергак тортди.”Қишдан чиққан ботир” дейди ота-боболаримиз.Ҳақиқатан бу йилги қиш фаслининг бошланиши ҳар йилгидан иссиқроқ келди, келди лекин унинг сўнгги ойлари ўзгача, қаҳри бироз қаттиқроқ, қорлари ўта мўл-кўлроқ тарзда ҳукм сурди.\nШундай аснода биз орзиқиб кутган севимли баҳор ўлкамизга кириб келди.Бу билан она табиат бизни ўз ҳукми ила сабр-бардошлари ва қаноатларини синовдан ўтказган бўлса не ажаб!\nШукрларким, табиат қонунининг қоидасига мувофиқ, гулгун баҳор фасллик вазифасини ўз қўлига олиди.Насиб этса, энди иссиқ кунлар бошланади, олам кўклам либосини кияди, алвон-алвон гулларга бурканиб табиат ўз жамолини кўз-кўз қилади, шўх-шодон куйлар садоси тараннум этилиб, инсонларга қувноқлик, баҳорий кайфият бахш этади.\nБаҳорнинг илк кунларини гўзаллик тимсоли, хусни жамоли баҳорга қиёсланадиган хотин-қизларимиз ўз байрамлари 8-Март Халқаро хотин-қизлар кунини нишонлаш билан бошлаб бердилар. Энди Наврўз айёми келиб Янги йил, янги кунни бошлаб беради.Бу байрамларнинг айнан келинчак фасл-баҳорнинг илк ойларида нишонланишида ҳам улуғ ҳикмат бор бўлса керак. Қишнинг қаттиқ келишида ҳам, баҳорнинг айни кунларига эсон-омон етиб келишимизда ҳам улуғ ҳикмат ҳукмрон.\nЗеро шундай экан, барчамиз ушбу кунда қишдан эсон-омон чиққанимизга, баҳор-кўклам кунларига етганимизга шукроналар келтирмоғимиз даркор.Ҳар бир дақиқани ғанимат деб билиб, бир-биримизни баҳор билан, кўклам билан табрикламоғимиз, баҳор байрамларига ота-оналаримиз. Устозларимиз ва дўстларимизга яхши ва аъло баҳоларга ўқишимиз, ибратли одоб, аҳлоқимиз билан совғалар тортиқ қилмоғимиз даркор.\nФаслларнинг тартиби ўзи бир ҳикмат,\nЯратганнинг олий қароридир бу.\nКўклам кулгичига етдик саломат,\nКулаётган юртимнинг баҳоридир бу!…\nМуродхон Собиров номли\nўрта макабнинг 11-синф ўқувчиси


21 октябрь– Ўзбекистон Республикасининг “Давлат тили тўғрисида”ги Қонуни қабул қилинган кун Газета Xiva Tongi г.Хива\nГлавная / Сиёсат / 21 октябрь– Ўзбекистон Республикасининг “Давлат тили тўғрисида”ги Қонуни қабул қилинган кун\n21 октябрь– Ўзбекистон Республикасининг “Давлат тили тўғрисида”ги Қонуни қабул қилинган кун\nТарихдан маълумки, собиқ шўролар тузуми ҳукмрон бўлган даврда ўзбек тили камситилган, ночор аҳволга юз тутган эди. 1989 йилнинг 21 октябрида “Давлат тили ҳақида”ги Қонуннинг қабул қилиниши ва ўзбек тилига Давлат тили мақоми берилиши улкан аҳамиятга эга тарихий воқеага айланди. Бу ўзликни англаш, қадриятларимизни эъзозлаш ва шу билан бирга мустақиллик томон қўйилган илк қадам бўлди.\nАсосий Қонунимиз-Ўзбекистон Республикаси Конституциясининг 4-моддасида “Ўзбекистон Республикаси давлат тили ўзбек тилидир” деб белгилаб қўйилганлиги тилимизни миллат рамзи даражасига кўтаради.\nБугунги кунда олимлар, зиёлилар томонидан она тилимизни ўқитиш, ўрганиш борасида кенг кўламли ишлар олиб борилаётгани қувонарлидир. Айниқса, Алишер Навоий номидаги Тошкент давлат ўзбек тили ва адабиёти университетининг ташкил этилиши ҳам бу борада хайрли қадам бўлди.\nАфсуски, баъзан атамаларни қўллашда, шунингдек, кўча ва майдонлардаги айрим шиорлар, савдо, хизмат кўрсатиш шахобчалари биноларидаги битиклар имло хатоларидан ташқари рус ва бошқа хорижий тиллар билан аралаш-қуралаш ёзилганлиги ачинарли ҳолатлардир. Жумладан “Закас сомса” ва бошқа шу каби ёзувлар тилимизга ҳурматсизлик ҳамда саводсизликнинг белгисидир. Бундай ҳолатларга йўл қўймаслик лозим.\nШу кунларда унутилмас сана муносабати билан ўқув муассасаларида, шу жумладан, бизнинг мактабда ўтадиган маънавий-маърифий тадбирлар ҳам ёш авлодни она тилимизга, қадриятларимизга ҳурмат, бинобарин юртга меҳр руҳида тарбиялашга хизмат қилади.\nшаҳардаги 16-умумтаълим мактаби она тили ва адабиёти фани ўқитувчиси.


Қибрайда 24 яшар йигит беш кишини ваҳшийларча ўлдирди | Qalampir.uz\nЖамият\t30 Июль 08:27 55032\nКеча, 29 июль куни Тошкент вилоятининг Қибрай туманида 24 ёшли йигит бир оиланинг тўрт аъзоси ва хонадонда ишлаётган устани ўлдирди.\nМаълум бўлишича, кеча соат тахминан 01:20 ларда Қибрай тумани ИИБга Қибрай тумани “Истиқбол” МФЙ Ҳумо кўчасидаги уйда қотиллик содир этилгани ҳақида хабар келиб тушган.\nХабарга кўра, тергов-тезкор гуруҳи ҳодиса содир бўлган жойга етиб борганида, ўткир тиғли, кесувчи-санчувчи жисм билан жароҳатланган ҳолдаги 5 кишининг мурдалари топилган. Шундан сўнг, суриштирув натижасида ушбу қотилликни содир этган шахс 1997 йилда Андижон вилоятида туғилган Ш.И. эканлиги аниқланди.\nТаъкидланишича, қотил хонадон эгалари: 61 ёшли Э.А, 35 ёшли М.А, 33 ёшли М.А., 24 ёшли Э.А., шунингдек мазкур хонадонда ёлланма қурувчи-уста сифатида ишлаётган 37 ёшли Қ.К.ни ваҳшийларча пичоқлаб, ўлдирган.\nҚайд этилишича, жиноят содир бўлган вақтда хонадонда Э.А.нинг турмуш ўртоғи Г.Э. ва унинг қизи М.Э. ҳам бўлган.\nУларнинг сўзларига кўра, жиноятни содир этганликда гумон қилинаётган ушбу шахс 2018/19 йилда “Истиқбол” МФЙ ҳудудидaги уйда ёлланма ишчи бўлиб ишлаган вақтида марҳума М.А. билан яқин муносабатда бўлган.\n16 Сентябрь 16:03 38120\n16 Сентябрь 10:33 26769\n17 Сентябрь 10:31 22926\n17 Сентябрь 21:16 22545


InfinBank — Тўловларни қабул қилиш\nЗамонавий инсоннинг ҳаётини банк операцияларининг амалга оширилишисиз тасаввур қилиш қийин. Бизнинг хизматларимиздан фойдаланган ҳолда, cиз ўзингизнинг жорий молиявий амалларнинг бажарилишини имкон қадар соддалаштирасиз.\nБанкимизда сиз қуйидаги хизматлар ҳақини тўлашингиз мумкин:\nЭлектр энергияси ва бошқа коммунал тўловлар;\nШаҳар телефон тармоғи ва б.\nТўловни амалга ошириш учун сиз фақатгина тўлдирилган квитанцияни ўзингиз билан олиб, банкимизга ташриф буюришингиз ва керакли тўловни тўлашингиз керак холос. Коммунал хизматлар ҳақининг тўловларини «InFinBank» АТБнинг барча филиалларида ва мини-банкларида амалга ошириш мумкин.


Қозоғистон ҳарбий мақсадлар учун Россиядан ГЛОНАССга кириш учун рухсат олди\nРоссия ҳарбийлари Қозоғистонга ҳарбий мақсадларда фойдаланиладиган ГЛОНАССнинг аниқ сигналларига киришни тақдим қилди. Бу ҳақда ҚР мудофаа ва аэрокосмик саноат вазирлигига таяниб РИА Новости хабар берди.\nАгентлик эксперт Виктор Мураховскийнинг ("Арсенал отечества" журналининг бош муҳаррири) ГЛОНАСС аниқ сигналлари денгиз сатҳидан юқорида бўлган маълумотларни аниқлаш учун лозим, деган сўзларини ҳам келтиради.\n"Бу қуроллар намуналари ва ҳарбий техникалар, қўмондонлик пунктлари, турли қуроллар тизимини аниқлаш учун керак. Бу артиллерия, ўт очиш реактив тизими, баллистик ракеталар, масалан зенит-ракета мажмуаларини асосий йўналишини аниқлаш ва жойлаштириш учун керак бўлади", - дейди Мураховский.\n"Информбюро" порталининг аниқлашича, Роскосмос Қозоғистоннинг иккита –Остона ва Қизилўрда шаҳарларига 2017 охирларига қадар ГЛОНАСС станцияларини ўрнатишни режалаштирган эди.\nБундан аввал Россия Жазоир ва Ҳиндистонга бу каби сигналдан фойдаланишни тақдим қилган эди. ГЛОНАСС – бу Россия йўлдош навигация тизими бўлиб, GPS билан бирга шу турдаги глобал тизимдаги иккита тизимдан бири ҳисобланади.


МЦФЭР-У — Кадрлар\nМен бюджет ташкилотида - сервис ва тадбиркорлик коллежида кадрлар бўлими инспектори бўлиб ишлайман. Тушунтириш берсангиз, бажариладиган ишлар ҳажми кенгайиши ҳисобига ходимларга қўшимча 0,3 ёки 0,5 ставка қўшимча ҳақ тўлашимиз мумкинми? Ҳаммаси бўлиб умумий 1,3-1,5 ставка бўйича ҳақ тўланади.\nМасалан, қоровул 1,0 ставкага (штатлар жадвали бўйича нулинчи разряд) қўшимча тарзда тунги навбатчиликлар учун 0,3 ставка, жами 1,3 ставкага ҳақ олади. Лаборант – 1,5 ставка, ўқитувчи (1,0 ставка – йилига 800 соат, ҳафталик юклама – 20 соат) 0,5 ставкада бўлим мудири вазифасини бажаради, ҳафталик юклама жами 40 соатга тенг.\nЎзР Меҳнат кодексининг 160-моддасида бир неча касбда ишлаганлик, хизмат кўрсатиш доираси кенгайганлиги, бажариладиган ишлар ҳажми ортганлиги назарда тутилган бўлса, ЎзР МК 115-моддаси буни истисно этади. Айтингчи, коллеж ходимлари асосий иш жойи бўйича 1,0 ставкадан ортиқ ишлаши мумкинми? Бу буйруқ билан қандай қилиб тўғри расмийлаштирилади?


Трамп ҳаётдаги асосий принципи "қонга қон, жонга жон" эканлигини айтди\n19:57 / 15.04.2016\nИнжилдан Дональд Трампнинг феъл-атвори шаклланишига таъсир қилган асосий иқтибос "қонга қон, жонга жон" ҳисобланади. Бу ҳақда миллиардер 14 апрелда Рочестердаги (Нью-Йорк штати) WHAM-1180 радиостанциясига берган интервьюсида айтиб ўтди.\nБошловчининг Трампнинг феъл-атвори ёки қарашлари шаклланишига таъсир қилган Инжилдан бирор-бир севимли иқтибоси ёки ундан олинган ҳодиса борлиги ҳақидаги саволига миллиардер бундай иқтибослар кўплигини айтди. "Биз Инжил ҳақида гапирганда, бундай нарсалар кўп, жуда кўпдир. Ва кимларгадир бу ибора "қонга қон, жонга жон" ибораси дейиш мумкин", деб айтди Трамп.\nТрамп шу муносабат билан АҚШ ўз манфаатларини ҳимоя қилиши кераклигини айтди: "Мен шуни назарда тутмоқдаманки, бизнинг давлат билан бўлаётган вазиятга, баъзилар биздан ўз манфаатлари йўлида фойдаланишларига, бизнинг устимиздан мазаҳ қилаётган ва кулаётганларига қараш керак. Биз жуда қатъий ва кучли бўлишимиз лозим", деб айтди АҚШ президенти лавозимига номзод Трамп.\nТрамп бу мавзуни АҚШ қуролли кучларининг ҳозирги жанговар тайёрлигини танқид қилиб, март охирида The New York Times ва бошқа ОАВ берган интервьюсида кўтарган эди. "Ўз вақтида биз қудратли қуролли кучлари ва ҳар томонлама жанговар имкониятларга бой давлат бўлганмиз. Ҳозир биз бундай давлат эмасмиз. Бизнинг ядровий арсеналимиз аянчли ҳолатда. Ҳарбийлар ҳаттоки у ишлаш-ишламаслигини ҳам билмайдилар", деб айтганди.


Latifa.uz — Бир куни қўйлар йиғилишиб, подачини ёнига бориб дейишибди: — Биз бўрилар билан шартнома тузмасак бўлмайдими? Қачонгача шу аҳвол! Бир вакил танлаб бўриларни олдига жўнатамиз. Нима қилсак уларни қорни тўқ бўлади-ю, биз тинч бўламиз! Ҳуллас вакил қўй бўриларга борса, бўрилар йиғилиб турганмиш. Бўйилардан бири вакил қўйни гапларини эшитиб бўлиб, дебди: — Агар ҳар куни битта қўй ўз оёғи билан шунақа келиб турса, муаммо ҳал!\nБир куни қўйлар йиғилишиб, подачини ёнига бориб дейишибди:\n— Биз бўрилар билан шартнома тузмасак бўлмайдими? Қачонгача шу аҳвол! Бир вакил танлаб бўриларни олдига жўнатамиз. Нима қилсак уларни қорни тўқ бўлади-ю, биз тинч бўламиз!\nҲуллас вакил қўй бўриларга борса, бўрилар йиғилиб турганмиш.\nБўйилардан бири вакил қўйни гапларини эшитиб бўлиб, дебди:\n— Агар ҳар куни битта қўй ўз оёғи билан шунақа келиб турса, муаммо ҳал!


Япония ва Туркманистон нефть-газ лойиҳаларига 18 млрд доллар сарфлайди\n20:41 / 23.10.2015\nЯпония ва Туркманистон энергетика соҳасида ҳамкорлик қилиш ҳақида келишувни имзолади. Келишув доирасида умумий миқдори 18 млрд долларлик лойиҳаларни амалга ошириш режалаштирилмоқда. Бу ҳақда Япония бош вазири Синдзо Абэ ўзининг Ашхободга ташрифи вақтида айтиб ўтди, деб хабар бермоқда Reuters ахборот агентлиги.\nҲужжатда Туркманистон Япониянинг мамлакатдаги газ инфратузилмасини ривожлантириш ва иссиқлик электр станцияларининг қурилишидаги иштирокига ижобий муносабатдалиги айтилган, деб хабар бермоқда Япониянинг NHK телеканали. Туркманистон президенти Гурбангули Бердимухамедов давлатлар иқтисодий муносабатларни ривожлантираётганини таъкидлаб ўтди, улар эса ўз навбатида нефть, газ ва кимё соҳасидаги йирик лойиҳаларда ўз аксини топади.\nТуркманистон Абэ Марказий Осиё давлатлари бўйлаб сафарида ташриф буюрган биринчи давлат бўлди. Бундан бир кун олдин, 22 октябрда Абэ Мўғилистонда бўлди. Абэ сафари давомида, шунингдек, Ўзбекистон, Қозоғистон, Қирғизистон ва Тожикистонга ташриф буюради. Япония бош вазирининг сафаридан асосий мақсад – у минтақа давлатлари билан алоқаларни мустаҳкамламоқчи.


«Maserati» дунёдаги энг тезкор кроссоверни тақдим...\n30.03.2018 11:12 0 1225\n«Levante Trofeo» кроссовери.\nНью-Йоркдаги автошоуда «Maserati» компанияси 100 километр тезликка 3,7 сонияда эриша оладиган «Levante Trofeo» кроссоверини тақдим этди. Автомобиль яратувчиси бу каби натижага эришиш учун кроссоверга «Ferrari»нинг 3,8 литрли V8 двигателини ўрнатди, деб хабар берди «NV.ua».\nМотор 590 от кучига эга бўлиб, саккиз поғонали автомат узатмалар қутиси ҳамда тўлиқ узатма билан биргаликда ишлайди. Кроссовернинг максимал тезлиги соатига 300 километрни ташкил этади.\n«Trofeo»нинг фақат двигатели ўзига хос бўлибгина қолмай, янги «Levante» оғирлиги 50:50 нисбатда ва «Corsa» (пойга) режимига эга. «Corsa» узатмаларни ва автомобилнинг пневматик занжирини тезда алмаштириш имкониятни тақдим этади.\n«Levante Trofeo» энг замонавий бошқарув тизими — Integrated Vehicle Control (IVC) билан жиҳозланган. Тахминларга кўра, мазкур бошқарув тизимининг «Maserati» двигатели билан интеграциялашуви ҳайдовчининг айрим хатоликларини бартараф этади.\nКроссовер салонининг олдига спорт ўриндиқлари жойлаштирилган. Янги руль ва қурилмалар панели ўрнатилган. Автомобилнинг расмий нархи ва АҚШдан бошқа минтақаларда қачондан бошлаб сотувга чиқиши борасида ҳозирча расмий маълумотлар йўқ.\nкроссовер Maserati Levante Trofeo\nАвто 24/09, 15:52\nРоссиянинг энг оммабоп кроссоверлари рейтинги эълон қилинди


Саид Аҳмад. Мусича (ҳажвия) | www.ziyouz.uz\nБош саҳифа Ўзбек насри онлайн антологиясиСаид Аҳмад (1920-2007)Саид Аҳмад. Мусича (ҳажвия)\nСаид Аҳмад. Мусича (ҳажвия)\nAгар Жумавойнинг боласи иккита бўлганда бунчалик куймасмиди. Ўзи одам бўлиб, еб кўриш у ёқда турсин, ялаб кўрмаган таомлар билан боққан, бобокалонлари извош у ёқда турсин, қўқон аравага тушолмай зор қақшаб кетишига қарамай, «Волга»да аллалаб катта қилган, дом отдихларни раво кўрмай курортларга юбориб ўйнатган, пешонасидаги шу биттаю-битта боласини милиция қамаб қўйса, бунга қандоқ қилиб чидаш мумкин?!\nЖумабойнинг хотини бўлса, ўтиргани жой тополмайди.\n— Пар ёстиқ оборсам олармикин. Болагинамга мол гўшти ёқмасди. У ерда лимон чой беришармикин? Кечаси уйғониб совуқ чой сўрайдиган одати бор эди. Вой дод, энди нима бўлади?\nЖумавой хотинига қараб мўлтирайди. Хотини икки қўлини белига тираб, унга зуғим қилади:\n— Ўтираверасизми?! Мундоқ оталарга ўхшаб ҳаракат қилсангиз-чи!\n— Ўйлаяпман, чорасини ўйлаяпман. Маҳалладан бир характеристика олиш керак, мактабига бориб, комсоргдан ҳам битта характеристика сўраймиз. йўқ дейишмас.\nЖумавой шошиб, кўчага чиқиб кетди. Хайрият маҳалла комиссиясининг раиси чойхонада домино ўйнаб ўтирган экан. Бўлган гапни шундоқ-шундоқ бўлди, деб тушунтирди.\n— Ёмон урган эканми? — деди у Жумавойга қараб.\n— Кайфда бўлган гап, шуни айб демаса ҳам бўларди. Калтак еган одамнинг бурни сал шикаст топибди. Тешиги бутун, бемалол нафас олса бўлади.\n— Ўниси-чи? — деди маҳалла комиссияси.\n— Униси сал мундоғроқ, бир пой қулоғи ярмигача йиртилган. Докторлар тикиб беради. Соч ўстирса, кўринмай кетади. Эшитаман деса, битта қулоқ билан ҳам ҳар қанча гапни эшитса бўлади.\nКомиссия раиси идорани очиб, характеристика ёзишга тушди. Жумавой раис ушлаган ручка битта ҳарф ёзса, битта, иккита ҳарф ёзса, иккита, ишқилиб изма из ўқиб бораверди.\n«…маҳаллада мусича шўхлик қилса қиладики, Жўравой шўхлик қилмайди, ҳеч кимнинг деразасини синдирмаган, ҳеч қайси тўйда тўполон қилмаган, маҳаллада ҳамма, бола бўлса Жўравойдек бўлсин, деб ният қилади…»\nХарактеристика битди. Комиссия раиси қоғозни Жумабойга узатар экан, маъноли илжайиб қўйди. Жумавой бунақа илжайишларнинг маънисига етади.\n— Эркатой омон-эсон қутулиб чиқса, зиёфат бошида ўзлари турадилар, — деб уни хотиржам қилди.\nЭр-хотин халлослаб Жўравой ўқийдиган техникумга қараб чопишди. Хайрият комсомол комитетининг секретари энди идорасига кираман, деб турган экан. Унга ялинишди, ёлворишди, хуллас эритишди.\n— Жон ука, у қилмапти, биз қипмиз. У эмас, биз бенавот. Шуни бир бало қилинг. Бир варақ қоғозни биздан аяманг.\nСекретарь ҳали ёш, умрида унга бировнинг иши тушмаган, хомгина йигит экан, буларнинг ноласидан йиғлаворай деди. Икки кўзида жиққа ёш билан қўлига ручкани олди-ю, яхшилаб характеристика ёзиб берди.\nТашқарига чиқиб, эр-хотин мамнун, бир-бирларига қараб олишди.\n— Хотин, энди мундоқ қилсак, сен анаву қулоғи йиртилган боланинг уйига бориб, кўз ёши қил, даъвосидан кечмагунча йиғлайвер, кўз ёши тошни ҳам эритади. Мен анаву бурни ғажилганига борай, ўшаниси оёғини тираб турибди. Кўнмаса ўзини бенавот қиламиз.\nЭр-хотин икки томонга ажралишди.\nОхири шу бўлдики, икки кундан кейин Жўравой чиқиб келди. Шу куни кечқурун Жумавой катта зиёфат қилди.\n1) Одилов Фозил Тўраевич, маҳалла комиссиясининг раиси, 1913 йилда туғилган.\n2) Қобилов Р. Д. Техникум комсорги, 1943 йилда туғилган.\n3) Зиёев Раҳим Исаевич, участкавой, 1933 йилда туғилган.\n4) Аҳроров Манноп (паспорти йўқ, туғилган йили номаълум, бекор).\nЗиёфат жуда қуюқ бўлди, коньякдан беш шиша, ароқдан икки шиша ичилди. Жўравой андак кайф қилиб қолди.\nЖўравойдан калтак еганлар:\n(Юқоридаги рўйхатга қаралсин)\n«Тез ёрдам» машинасида олиб кетилганлар.\n(Рўйхатнинг биринчи ва иккинчи рақамларига қаралсин.)\nЖўравойни ўша куниёқ, эрталаб чиқиб келган жойига обориб қўйишди. Аҳволи яхши. Қон босими қаноатланарли. Уйқуси меъёрида. Иштаҳаси дуруст. Ўзини жуда яхши сезяпти.\nЗиёфат пайтида калтак еганларнинг соғлиғи ҳақида ҳали аниқ маълумотлар олингани йўқ. Чунки рўйхатнинг биринчи рақамида исми зикр этилган киши ўзига келмаган. Укол қилиш ва қон қуйиш давом этмоқда.\n← Аввалги Аввалги Саид Аҳмад. Менинг дўстим Баббаев! (ҳажвия)\nКейинги → Кейинги: Саид Аҳмад. Елим (ҳажвия)


Абдуваҳоб Аҳмадалиев: "Турон"ни келажакда Суперлигага олиб чиқмоқчимиз" / CHAMPIONAT.asia\n02:21Шомуродовнинг "Шальке" ўтишига қаршилик қилиши мумкин бўлган рақобатчи кимлиги маълум (таҳлил) 6 01:57Канте қайтди 0 01:31"Валенсия" "Фиорентина" сардорига кўз тикди 0 01:09"Арсенал" бош директори ишдан кетди 0 00:40"Арсенал" Коутиньо учун курашга қўшилди 1 00:09АПЛ. Тур ўйинлари вақти эълон қилинди 1 23:51"Манчестер Юнайтед" Вернерни кузатишда давом этмоқда 2 23:28Ибрагимович Швецияга учиб кетди 0 22:55Расман: А Серия 20 июндан қайта тикланади! 2 22:29"Наполи" Бога учун 22 миллион евро таклиф қилмоқда 0 22:05Жалолиддин Машарипов Европага кетиш арафасида - эҳтимолий янги жамоаси номи аниқ 30 21:56Агент: "Шомуродов Россиянинг бошқа клубига ўтмоқчи эмас, унинг кейинги мақсади маълум" 10 21:50Шевченко: “Ўша 12 сонияни ҳеч қачон ёдимдам чиқармайман” 3 21:25“Ньюэллс Олд Бойз” вице-президенти: “Месси “Барселона”ни тарк этиб, бизнинг клубга келади” 2 21:10Дунёнинг энг бой клублари рейтинги янгиланди 8\nАбдуваҳоб Аҳмадалиев: "Турон"ни келажакда Суперлигага олиб чиқмоқчимиз"\nТеглар : ТуронB Про-ЛигаАбдуваҳоб Аҳмадалиев\nХабарингиз бор, бугун В ПРО-Лига Шарқ минтақасида 26-тур учрашувлари бўлиб ўтди.\nМазкур турни ўз майдонида ўтказган Ўзбекистон туманининг "Турон" клуби "Рубин" жамоасини 2:1 ҳисобида мағлубиятга учратиб, очколари сонини 59 тага етказиб олди. Ушбу ғалаба "Турон" жамоасига В ПРО-Лига Шарқ минтақасида муддатидан олдин чемпионликни тақдим этарди. Шу муносабат билан биз клуб президенти Абдуваҳоб Аҳмадалиев билан боғланиб, интервью ташкил этдик.\n"Аввало, эътибор учун хурсандмиз. Чемпионлик таасуротлари жуда юқори, аъло даражада! "Турон"нинг мазкур мусобақада вилоятимиз, хусусан туманимиз шаънини ҳимоя қилди ва буни муносиб даражада уддалади деб ўйлайман. Биринчи навбатда жамоамиз босиб ўтган йўлда ўз ёрдамларини аямаган инсонларга, туман, вилоят ва республика доирасидаги спорт ташкилотларларига, туманимиз ҳокимлигига, футбол учрашувлари вақтида хавфсизликни таъминлаган ИИБ вакилларига, соғлиқни сақлаш ходимларига, мавсум давомида ўйинларимизни ёритиб борган барча ОАВларга клубимиз номидан ўз миннатдорчилигимни билдириб ўтаман.\n"Турон" футбол клуби вакиллари бутун мавсум давомида бир оиладек аҳил ва иноқ тарзда ҳаракат қилдилар. Барча футбол тану бир жон бўлган холда футбол учрашувларида майдонда борларини бериб ўйнадилар. Қўлга киритилган чемпионлик жамоамизнинг тўғри йўлда эканлигидан далолат беради.\nЖамоамизнинг уй ва сафар учрашувларида мухлисларимиз бизни мунтазам қўллаб-қувватлаб туришди. Ўз майдонимизда бўлиб ўтган ўйинларда "Ўзбекистон" стадиони футбол мухлислари билан тўлди, албатта чемпионлик йўлида жамоамиз мухлисларини ўрни муҳим аҳамият касб этди.\nШунингдек Ўзбекистон футбол ассоциацияси ва Ўзбекистон профессионал футбол лигаси раҳбар ва мутахассисларига, клубимиз томонидан лицензиялаш талабларини бажарилишида ўз маслаҳати ва ёрдамини аямаган Диёр Имомхўжаевга клубимиз номидан миннатдорчилик билдирамиз. Энг муҳими лицензиялаш талабларини бажариш асносида туманимизда муҳташам ва замонавий стадион бунёд этилди, таъмирланди,клуб инфратузилмаси шакллантирилди.\n"Турон" футбол клуби 2017-йилда вилоятимиз ва туманимиз ҳокимлиги кўмаги остида ташкил этилган. Ушбу жамоани ташкил этишда ва бугунгача барқарор ўйнаб келишида албатта хомийларимизнинг ўрни беқиёс, улар томонидан бизга барча шароитлар яратиб берилмоқда.\nАйни вақтда "Турон" футболи қошида футбол академияси ташкил этишда иш олиб бормоқдамиз. Бугунга қадар ёш футболчиларни саралаб олиш ишларини амалга оширдик, академия базасини замонавий ва Европа клубларидан андоза холда ташкил этишни мақсад қилганмиз.\nЖамоамиз А ПРО-Лигага ўтиш ўйинларига юқори даражада тайёргарлик кўрмоқда. Насиб қилса бу босқичда ғалаба қозониб, А ПРО-Лига йўлланмасини қўлга киритмоқчимиз.\n"Турон" футбол клуби дастлаб ташкил этилганда олдимизда вилоят биринчилигида ғолиб чиқиш вазифаси қўйилган эди, якунда бу мақсадимизга эришдик. Жорий мавсум аввалида В ПРО-Лигада чемпионликни қўлга киритиб, А ПРО-Лигага йўлланмани қўлга киритишни ўз олдимизга мақсад қилганмиз. Жамоамиз аҳиллик билан барча босқичларни бирин-кетин босиб ўтмоқда.\nКелажакда "Турон"ни Суперлигага олиб чиқиб, юқори ўринлар учун курашадиган рақобатбардош жамоани шакллантирмоқчимиз. Насиб қилса куни келиб Осиё чемпионлар лигасида жамоамизнинг иштирокини таъминлаш учун астойдил ҳаракат қиламиз - дейди Абдуваҳоб Аҳмадалиев.


Ажрашиши мухлислар учун кутилмаган ҳол бўлган Болливуд жуфтликлари (фото) - 8 Июля 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2020 » Июль » 8 » Ажрашиши мухлислар учун кутилмаган ҳол бўлган Болливуд жуфтликлари (фото)\nКино саноати вакилларининг ҳаётида ҳам бошқаларники сингари турли ўзгариш ва янгиликлар бўлиб туради.\nРитик Рошан ва Сюзана Хон — 14 йил\nРитик Рошан актёр Санҳай Ҳаннанинг кичики қизи Сюзана билан 2000 йил 20 декабрда турмуш қурган. Аввалига 70 кишилик, кейин эса барча киносаноат вакиллари иштирокида тўй маросими бўлиб ўтган. Жуфтлик 14 йиллик турмуши давомида Ридан ва Рехан исмли фарзандларни катта қилган. Орадан 14 йил ўтиб барча ҳавас билан қарайдиган жуфтлик ажрашаётгани ҳақида хабар тарқалган. Бунга Ритикнинг хиёнати сабаб бўлган. Ритик ва Сюзан бошқа-бошқа йўлдан кетганига қарамай, дўстона муносабатларни сақлаб қолган. Улар байрам ва таътил кунлари фарзандлари билан бирга вақт ўтказади.\nФархан Ахтар ва Адхуна Бабани — 16 йил\nАктёр Фархан Ахтар рафиқаси билан 16 йиллик турмушидан кейин 2017 йилда ҳаммасига нуқта қўйган. Уларнинг турмушидан икки қиз фарзанди бўлган. Бир қарашда мустаҳкамдек туйилган оилавий муносабатларнинг дарз кетиши мухлисларни ҳайратга солган. Жуфтликнинг бундай қарор қилишига Фарханнинг бошқа қизларга илакишиб қолгани сабаб бўлган. Шунга қарамасдан, собиқ эр ва хотин дўстлик муносабатларини сақлаб қолган.\nАржун Рампал ва Мехр Жессия — 20 йил\nКелишган актёр Аржун ва модель Мехр бир-бирига мос бўлган жуфтликлардан бири бўлган. Улар 1998 йилда турмуш қурган. Орадан 20 йил ўтиб эса ажрашишга қарор қилган. Ажрашиш боиси юқоридагилар сингари Аржуннинг модель Габриэлла Деметриадесга илакишиб қолгани сабаб бўлган.\nАрбаз Хон ва Малайка Арора Хон — 19 йил\nАктёр Салмон Хоннинг акаси Арбаз 1998 йилда модель Малайка Арора билан турмуш қурган, тўрт йил ўтиб эса фарзандли бўлган. Уларнинг аҳил муносабатларидан намуна олса арзирди, аммо жуфтлик ҳаммасини тугатишга қарор қилган. Ажралганидан кейин Малайка актёр Аржун Капур билан муносабатларини ҳеч кимдан яширмаган. Арбаз эса модель Жоржи Адриани билан учрашишни бошлаган.\nСаиф Али Хон ва Амрита Сингх — 13 йил\nСаиф Али Хон ёш вақти ўзидан сал кам 13 ёш катта Амрита билан турмуш қурганида атрофдагилар муносабатларга тез орада нуқта қўйилади, дея тахмин қилган, лекин жуфтлик 13 йил бахтли ҳаёт кечирган. Уларнинг турмушидан икки қиз фарзанди бўлган. Матбуотда жуфтлик оилавий муносабатларига чек қўйиши ҳақидаги хабар мухлисларни ранжитган. Ҳаммасининг тугаши актёрга қимматга тушган ва муносабатларга жуда ҳам хунук тарзда чек қўйилган. Бироз вақт ўтибгина, собиқ эр-хотин фарзандлари келажаги учун дўст бўлиб қолишга қарор қилган.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 34 | Добавил: Sherlaruz.CoM | Теги: #habarlar, #xabarlar, #newsuz, #Yangiliklar, #новости, #Yangilik, #uznews, #ahborot, #news | Рейтинг: 0.0/0


20:51 18.11.2019 (Янгиланган 20:57 18.11.2019)\nТОШКЕНТ, 18 ноя – Sputnik. Бразилиядаги сафари-паркада туристлар қундузлар ва йўлбарс ўртасида кескин жангининг гувоҳи бўлди.\nБу ҳақда видео Viral Hog YouТube-каналида жойлаштирилди.\nВидеода йўлбарс қундуз боласини тутиб олгани акс этган. Бироқ йўлбарс ўлча билан қочиб кета олмади.\nҚундузлар галаси йўлбарга ҳужум қилишди. Таъкидланишича, йўлбарс қочаётганда ўлжани қўйиб юборди.\nЙиртқич ўлжани олиш учун бир неча марта ҳаракат қилади.


Тажриба яхши-ку, ундан фойдаланиш масаласи чатоқ\n05 март 2021, Тошкент вақти: 06:30\nОзодбек 25-26 февраль кунлари “Freedom house” ташкилотининг Ўзбекистондаги ваколатхонаси томонидан маҳаллий журналистлар учун ўқув машғулотлари ўтказилди.\nМиссури журналистика мактаби профессори, тажрибали журналист Фил Брукс машғулот иштирокчиларига Америка журналистикаси тарихи, унинг жамиятни демократиялаштиришдаги ўрни, оммавий ахборот воситаларига жамоатчиликнинг муносабати каби мавзуларда маърузалар ўқиди.\nТренинг иштирокчилари бу машғулотлардан кўп ижобий тажриба олгани олгани, бироқ бу тажрибадан Ўзбекистонда фойдаланиш муаммо эканини таъкидлади.\nЭътиборлиси шундаки, журналистларга қандай ишлашни ўргатаётган “Freedom house” ваколатхонасининг кейинги пайтлардаги фаолияти кўплаб инсон ҳуқуқлари ҳимоячилари ва мамлакатда ишлаётган хорижий матбуот вакилларининг эътирозига сабаб бўляпти.\nДемократик ташаббуслар маркази раҳбари Искандар Худойбергановнинг сўзларига қараганда, ҳақиқатан ҳам бу ташкилот анча ўзгариб қолган. Буни “Freedom house” Ўзбекистондаги мухолифатдаги партиялар билан ишлашдан қочишга уринаётганида ҳам кўриш мумкин.\n“Ўзбекистонда инсон ҳуқуқларини ҳимоя қилиш ташкилотлари билан ишлаш қийин. Менимча, “Freedom house” ҳукумат билан келишиб ишлашга мажбур бўлмоқда”, - деди И.Худойберганов.\nИ.Худойбергановнинг айтишича, “Freedom house” ўз фаолиятини бошлаган илк вақтларда яхши ишлаган. Унинг яна қайтадан жонланиши учун етарли имкониятлари мавжуд.


Hyundai рулдаги сенсор клавишлар учун патент олди - Автомобильные новости UZ - Скачать музыку бесплатно новинки музыки 2016-2017\nHyundai рулдаги сенсор клавишлар учун патент олди\nf07b62ed43d0ffff7e60f992580358db07a80fe0 [/i]Share to Facebook [/i]Share to Twitter [/i] [/i] [/i] [/i] Hyundai компанияси АҚШда рул чамбарагига мўлжалланган ўз сенсорли клавишлари учун патент олди. Жанубий Корея компанияси ишланмаси қўлқоп билан босишни сеза олади, шунингдек, рулга унча катта бўлмаган дисплей ўрнатиш имкониятини назарда тутади. Hyundai мазкур технологиясини Жанубий Кореянинг ўзида 2014 йилдаёқ патентлаштирган эди. Ишланма икки тачпад, дисплей, бошқарув блоки ва хотира қурилмасидан иборат. Унинг ўзига хосликларидан бири — жавобларни созлаш имконияти ва нотўғри босишларни нисбатан тўғри қила оладиган махсус “фильтр”дир. Шунга ўхшаш технология янги авлод Mercedes-Benz E-Class, Toyota Prius ва Honda Civic моделларига татбиқ этилган. Сенсорли клавишлар рул чамбарагига шундай жойлаштирилганки, ҳайдовчи уларни катта бармоқлари билан бемалол боса олади. Бу клавишлар мультимедиа тизими менюси ва борт компьютерини тепага-пастга “варақлаш” имконини беради. 2016 йилнинг март ойида Hyundai АҚШда “ҳордиқ автомобиллари” (“recreational vehicle”) учун мўлжалланган эшикнинг янги турига патент олган эди. Ишланма орқа эшикларнинг икки кўринишини ўзида мужассам қилган: суриладиган ва “чайка қаноти”. Эшикни суриб, йўловчиларнинг чиқиши ва тушишини осонлаштириш мумкин, эшикларни юқорига кўтарганда эса юкларни ортиш ва тушириш қулайлашади. 2015 йилнинг апрель ойида Hyundai ҳайдовчи рулга ўтирганида мобиль телефонни ўчириб қўядиган ёки унинг маълум бир функцияларини чекловчи технологияни патентлаштирган эди. Мазкур тизим ҳайдовчини чалғитувчи омилларни камайтириб, йўл ҳаракати хавфсизлигини оширишга хизмат қилиши кўзда тутилган. - деб хабар бермоқда Carzone.uz нашри.